Laks på Langfart | Danwatch\nLaks på Langfart\nFoder til opdrætslaks består blandt andet fiskemel og fiskeolie, der laves af små pelagiske fisk fra hele verden. Foto: Florence Goupil\nSelvom langt det meste laks, vi kan købe i Danmark, er opdrættet i havbrug i Norge, lægger skibe og lastbiler mindst 15.000 kilometer og et pitstop i Esbjerg bag sig, før en pakket røget laks lander i køledisken i LIDL.\nMan skulle ikke tro, at en lille peruviansk ansjosfisk fra det sydlige Stillehav har særligt meget med store norske atlanterhavslaks at gøre. Men det har den.\nFor selvom der kun er 420 kilometer fra Oslo til Aarhus, så skal der tilbagelægges mindst 15.000 kilometer med transportskibe og lastvogne, før du kan købe en norsk opdrættet laks i supermarkedet. Og det hele starter med den 12 centimeter lange ansjos i Stillehavet ud for Peru, der ender som fiskefoder for opdrætslaks.\nDen peruvianske ansjos er fangstmoden, når den er cirka et år gammel. Her bliver den fanget af lokale industrifiskere ud for den peruvianske kyst, som sejler dem ind til havnen i Chimbote – verdens travleste fiskerihavn. Hvert år bliver der landet 677.753 tons fisk i Chimbote. Langt det meste er ansjoser.\nHer bliver de suget ud af skibenes lastrummet på fiskemelsfabrikkerne. De bliver kogt, tørret og malet og lavet om til fiskeolie og fiskemel. Derefter pakkes de i såkaldte fleksitanke.\nDanmark er en af verdens største importører af fiskemel og fiskeolie. En femtedel importerer vi fra Peru. Derfor satte vi os for at undersøge, om produktionen af fiskemel og fiskeolie foregår under ordentlige forhold.\nVed hjælp af oplysninger fra EUs importdatabase Traces, Danmarks Statistik og databasen Import Genius er det muligt at dokumentere, at Danmark importerer for mere end 300 millioner kroner fiskeolie fra Chimbote og fiskemel fra Peru.\nDe samme databaser er blevet brugt til at undersøge, hvor fiskeolien og fiskemelet rejste videre til, efter det har forladt Danmark.\nI september 2020 besøgte Danwatch byen Chimbote i Peru, der er kendt for, at en stor del af verdens fiskeolie og fiskemel bliver produceret her. Byen er i forvejen berygtet for at være ramt af problemer relateret til fiskemelsproduktionen, men ingen har undersøgt forholdene i flere år.\nPå grund af COVID-19 kunne vi ikke selv rejse til Chimbote. Derfor har vi arbejdet sammen med en peruviansk journalist.\nDanwatch har også besøgt syv supermarkeder for at undersøge, hvilke fiskeriprodukter der bliver solgt. Ud fra oplysninger på pakken, som for eksempel ASC-numre på produkter certificeret af Aquaculture Stewardship Council og oprindelsesland har det været muligt at følge fisken fra foderfisk til spisefisk.\nGennem databasen Import Genius kan man se, at olien og melet derefter bliver sejlet nordpå og gennem Panamakanalen til San Juan i den caribiske stat Puerto Rico. Her lægger skibene kort til, inden de sejler videre over Atlanterhavet til Esbjerg, hvor fleksitankene tømmes, og fiskeolien fyldes over i en af de seks store ED&F Man tanke, der står på havnen i Esbjerg.\nMen fiskeolien skal ikke blive længe i Esbjerg. For jo hurtigere, den kan komme videre, jo hurtigere bliver der plads til mere fiskeolie på havnen. Så fiskeolien skibes derfor videre til en af de tre fodervirksomheder Mowi, Biomar og Cargill Ewos i Norge.\nMowi er verdens største producent af laks, og Mowi køber altså blandt andet sin fiskeolie fra ED&F Man i Esbjerg. Fra Esbjerg bliver olien sejlet til Bergen i Norge, hvor Mowis foderfabrik ligger, og her blandes den til fiskefoder, som typisk består af soja, ærtepuré, solsikkeolie, rapskimolie og andre proteinholdige råvarer.\nLÆS OGSÅ: Danskerne spiser laks, der er fodret med peruvianske problemfisk\nFra Peru over Polen til Danmark\nPå den måde ender den lille ansjos fra Peru altså som foder for norske laks. Og dermed har den peruvianske ansjos rejst 13.000 kilometer. Og sådan er det foregået i årtier.\nI 2010 blev der for eksempel importeret 81.832 tons fiskemel fra den peruvianske ansjos i den norske lakseproduktion. Det svarer til 32 procent af al den fiskemel, der blev brugt i norske lakseopdræt det år.\nDer blev også brugt fiskeolie fra den peruvianske ansjos. Det drejer sig om 24.655 tons, og det svarer til 15 procent af al den fiskeolie, der blev brugt i de norske lakseopdræt.\nMen bare fordi den peruvianske ansjos er blevet forvandlet til en laks, er rejsen langt fra slut. Efter en tur hos fiskerifabrikken, hvor maveindholdet fjernes, lægges laksen nu på køl og køres af sted med lastbil til Oslo, hvorfra turen går videre til Gdansk i Polen med skib.\nFiskemel og fiskeolie\nFiskemel er et proteinrigt pulver, som bruges i dyrefoder til kyllinger, laks, svin og forskellige kæledyr. Det produceres ved at koge, tørre og male rå olieholdige pelagiske fisk som sardiner, sild og ansjoser.\nFiskeolie produceres samtidigt med fiskemelet og bruges ligeledes i dyrefoder, til medicinsk brug og som kosttilskud.\n25 procent af de fisk, der fanges i verdenshavene går til at lave fiskemel og fiskeolie\nLaksen skal nemlig sælges via den tyske virksomhed Laschinger, som ligger i Polen og er en del af Mowi.\nFra Gdansk bliver den kørt med lastbiler til Ustka, også i Polen, hvor laksen bliver befriet fra sit hoved og bliver røget eller gravad og skåret i fileter og pakket. Derfra skal den nyrøgede laks med lastbil til Danmark, og så ender det med, at du kan købe den i Lidls mere end 120 forretninger i Danmark under navnene Nautica og Ocean Sea.\nRejsen fra Norge til Polen og retur til de danske butikker er cirka 2.200 kilometer.\nAlt i alt har ansjosen fra Peru i form af fisk, fiskeolie eller laks rejst 15.000 kilometer, inden du sætter tænderne i et stykke røget ASC-mærket laks.\nDet er globalisering\nDet er langt fra nyt, at mad skibes rundt på kloden. Allerede i 2008 sagde Oxford-økonomen Paul Watkiss til New York Times, at “vi flytter varer rundt i verden på en måde, der ser virkelig bizar ud”. Udmeldingen kom, efter han havde undersøgt den europæiske fødevareimport for EU.\nI Danmark er det også almindeligt, at fødevarer skal på langfart, både før og efter, de er færdigproduceret. Tarme til medisterpølser fra danske slagtesvin transporteres for eksempel til Kina for at blive vasket og kommer så retur til Danmark for at blive stoppet med pølsefyld. Citroner fra Argentina sælges på Spaniens sydkyst, selvom Spanien selv dyrker citrusfrugter. Og rejer fanget langs Grønlands kyst sejles til Marokko for at blive pillet, før de kommer tilbage til de danske middagsborde, viser tal fra EU.\n“Det gør man jo, fordi det er billigst at gøre det på den måde”, siger Henrik Wentzel, professor og centerleder på livscykluscentret på Syddansk Universitet.\nI dag er den globale eksport mere end 4000 gange større, end den var i begyndelsen af 1800-tallet, og siden 1950 er eksporten på verdensplan steget eksplosivt. Det kan klimaet mærke.\nTransport udgør således op til 15 procent af animalske produkters CO2-udledning og helt op til 65 procent af grøntsagers klimabelastning. Derfor anbefaler flere tænketanke og klima-NGO’er, at man køber varer lokalt. Men laks føles jo netop som en lokalproduceret vare, da den jo kommer fra vores naboland. Alligevel er det transporten, der viser sig at være ‘klimasynder’.\nEt svensk studie fra 2013 har set på netop laks og andre fisk fra Norges påvirkning på klimaet. Og her kan man læse, at transporten af fisk og andre råvarer til fiskefoderet til laks er den store klimasynder i produktionen. Produktionen af ét kilo laks producerer 2 kilo CO2, og 1,9 kilo af den CO2 kommer ifølge studiet fra foderproduktionen.\nAnsjosfisk rejser 15.000 kilometer igennem fire lande før de lander i vores køledisk\nNorsk laks, man kan købe i danske supermarkeder, er blevet fodret med små ansjosfisk fanget ud for Peru. Dyk ned i ansjosens rejse fra Peru til Danmark via Norge og Polen.\nFiskemel og fiskeolie kommer fra Peru\nSkibene her sejler fra Chimbote i Peru og ud på stillehavet efter ansjoser. Senere bliver fiskene kværnet til fiskemel og fiskeolie. Danske virksomheder importerede i 2019 for 342 millioner kroner fiskeolie fra Peru. Langt størstedelen kom fra Chimbote.\nFoto: Florence Goupil\n4.250 km med skib\nFisken har rejst 4.250 km\nSkibet lægger til i byen San Juan i Puerto Rico\nMed skibet Fairchem Colt sejler fiskeolien fra de fem fabrikker i Chimbote til San Juan i Puerto Rico, hvor skibet lægger til, inden det fortsætter sin tur over Atlanterhavet.\nFoto: Jean Housen, Wiki commons\n7.820 km med skib\nFisken har rejst 12.070 km\nFisken tager et pitstop i Danmark\nPå havnen i Esbjerg står en række store tanke, som indeholder fiskeolie. Her fyldes fiskeolien over i, før den skal videre nord på.\n630 km med skib\nFisken har rejst 12.700 km\nFiskeolien omdannes til fiskefoder\nI Bergen i Norge omdannes fiskeolien til fiskefoder. Den blandes med soja, ærteprotein, solsikkeolie og andre foderstoffer med højt proteinindhold.\nFoto: T. H. Jensen, Pixabay\n450 km med skib\nMOWI REGION MIDT, NORGE\nFisken har rejst 13.150 km\nLaksene vokser sig store og fede\nI et havbrug i nærheden af Ålesund bliver laks fodret med den fiskefoder, der blev produceret i Bergen. Nu er den peruvianske ansjos blevet til en laks.\nFoto: Thomas Bjørkan, Wiki Commons\n1.550 km med skib og lastbil\nFisken har rejst 14.700 km\nI Polen bliver laksen bearbejdet\nLaksen transporteres fra Norge til Polen. Inden da har den fået taget indholdet i maven ud og er blevet lagt på is. Vel ankommet hos Mowi i Polen bliver laksen enten røget eller gravad og pakket i emballage fra enten mærket Nautica eller Ocean Sea. Begge dele sælges af Mowis tyske datterselskab Laschinger til Lidl i Danmark.\nFoto: Ronja Pilgaard\n550 km med skib og lastbil\nFisken har i alt rejst 15.250 km\nLaksen lander i de danske kølediske\nFra Lidl Danmarks lager i Køge distribueres laksen til de danske supermarkeder.\nFoto: Leif Jørgensen, Wiki Commons\nAlle holder vejret i Vestafrikas glemte konflikt, mens Danmark pumper flere penge i området\nDanske virksomheder importerer for millioner fra det besatte Vestsahara, mens vi investerer endnu flere millioner i området. På den måde er vi med til at forlænge konflikten, siger tidligere FN-udsending i området\nDanmark importerer afrikanske konflikt-fisk for millioner\nEn dansk virksomhed importerer fiskemel fra Marokko, der meget vel kan stamme fra det besatte Vestsahara. De er med til at forlænge konflikten, lyder det fra tidligere FN-chef. “Brud for folkeretten”, siger en anden.\nI Chimbote får befolkningen astma og kol, så vi kan fodre laks, svin og høns\nDer er fiskemel og fiskeolie i masser af den mad, vi spiser, og i det foder, vi giver vores kæledyr. Men produktionen af fiskemel og fiskeolie i Peru giver store sundhedsproblemer og voldsom forurening af havet.\n“Men hvor skal vi tage hen?”\nMød fem af de mennesker, der hver dag slås med konsekvenserne af fiskeolie- og fiskemelsproduktionen i den peruvianske fiskerby Chimbote\nFødevareministeren får skidtfisk fra Peru på tallerkenen 22. oktober 2020\nRådne søløver, sorte lunger og en dunst fra den døde bugt


PET-adapter (plast) – Brygforretningen\nBackBack ForsidePET-adapter (plast)\nBeskrivelse Adapter i plast til overgangen mellem kuglekobling og PET-flaske med almindeligt gevind . På indersiden er der en lige 6,5 mm nippel, hvor du kan fastgøre en slange til brug...\nAdapter i plast til overgangen mellem kuglekobling og PET-flaske med almindeligt gevind . På indersiden er der en lige 6,5 mm nippel, hvor du kan fastgøre en slange til brug som stigerør. Tøndeventilen er velegnet til kuglekobling til både gas og øl.\nPå nippeln kan du også vedhæfte en 6,5 mm eller 1/4" push-in kobling.\nHvordan adapteren kan bruges til at fylde en PET-flaske tilbage ved hjælp af et fadølssystem:\nInstaller JG-kobling og slange, der når ned til bunden af flasken.\nSkru adapteren på den tomme flaske.\nFastgør gastilslutningen og læg lavt tryk. Løsn adapteren lidt, så den begynder at hvæse, og lad den hvæse i ca. 10 sekunder. Først er det luft, der siver ud, og luften i flasken erstattes gradvist med kuldioxid. Skru adapteren fast igen. Anvend et tryk, der omtrent svarer til trykket i det fad, du skal tappe fra. Løsn gashåndtaget, og fastgør ølkoblingen til adapteren. Hvis trykket i flasken er lavere end i det i fadet, flyder øllet fra fadet til flasken. Løsn forsigtigt PET-adapteren for at sænke trykket i flasken, så flowet til flasken er tilpas stille og roligt. Når flasken begynder at fyldes, skal du skrue adapteren helt og løsne ølstikket.\nHvis du vil udskifte adapteren med et almindeligt skruehætte, skal du først sætte flasken kold et stykke tid for at reducere skumdannelse, når du skifter fra adapter til hætte.


#kortoggodt Arkiv - DigiPippi\nHvem siger, at computerspil kun er for en specifik slags mennesker? Ikke os!!\nBlogs / Jul & gaver\nPas på dårlig digitalt legetøj med Wifi\nVi har vist en del julegaveønsker og nu er det tid til et ikke-julegave-ønske! Dukker og legetøj, som er koblet på internettet uden sikkerhed er mildest talt en dårlig ide. …\nLifehack fra rollemodel Mia Meldgaard: Mobilholder\nDer skal du faktisk bruge en kassetteholder, så det kan også være udfordringen at du skal ud og finde et kassettebånd i en genbrugsbiks. Men tjek hacket ud og brug …\nJulegave ide – kod dine sneakers\nEr I klar til endnu en julegave ide? Kod dine sneakers ‼ https://www.indiegogo.com/projects/1946566\nLige et sent aftenskud ud til endnu en rollemodel her fra Sveriges højere luftlag ✈: DK’s ukronede datalogidronning Susanne Bødker . Hun er det ypperste indenfor IT/HCI-forskning og virkelig cool. Vi var nok 15 personer fra @aarhusuni til konferencen – hende og jeg som eneste kvinder . Når der (endnu) ikke er flere kvinder i IT-forskning, så er det godt at have nogen at se op til. En anden er naturligvis min seje og inspirerende vejleder @lonekoefoed som altid tør gøre IT-forskning anderledes og var en af grundene til jeg overhovedet overvejede en PhD i sin tid ✌ // Marie Louise \nDet vil være svært for børn at undgå begivenhederne i Bruxelles, Paris og andre steder i verden. Terrorisme er blevet en del af dagsordnen, uanset om vi kan lide det …\nArtikel i Fessornyt\nFor nyligt offentliggjorde vi, at Fessors Univers og DigiPippi havde indledt et samarbejde. Som en del af det samarbejde skriver DigiPippis ‘mor’, Eva Fog, en række artikler til månedsbladet Fessornyt. …


Du er her: Forside / E-mail / Opgradering af vores webmail\nVi har opgraderet vores webmail til sin næste generation af Open-Xchange. Med opgraderingen er brugerfladen blevet markant forbedret i sit visuelle udtryk, men også funktioner og andre elementer af webmailen, er nu lavet bedre og virker mere intuitivt.\nBl.a. følgende forbedringer er værd at bemærke:\nÆndring af password til ens e-mail-adresse kan nu ske direkte via webmailen\nDet vil sige, at du som administrator for et webhotel kan sætte et midlertidigt password til en nyoprettet e-mail-adresse via Mit NETsite, og så derefter bede brugeren om at ændre det til sit eget via webmailen, hvor altså også e-mail-adressen kan benyttes fuldt ud.\nOprettelse af autosvar (kaldet feriesvar) via webmailen\nDet er nu muligt direkte via webmailen at opsætte og deaktivere et autosvar, hvilket bl.a. betyder man ikke længere skal have fat på sin administrator i den forbindelse, hvis man blot er e-mail-bruger på domænet. Ligeledes er det muligt at opsætte den for en begrænset periode, så feriesvaret automatisk stopper, når man er vendt hjem fra ferien.\nOprettelse af filtre på mailserveren\nDer kan nu via webmailen oprettes filtre centralt på mailserveren. Filtrene vil også virke uden at man er logget på, og er aktive døgnet rundt og uanset om man benytter webmailen eller andre mailprogrammer.\nMolbil-venlig version af webmail-interfacet\nVi anbefaler som udgangspunkt at man opsætter ens e-mail-adresse i den standard-mailklient der medfølger ens smartphone/tablet, men Open-Xchange webmailen er nu ‘responsive’ og tilpasser sig derfor opløsning/enhed du forbinder via.\nStørre opdatering på vej\nNæste af opdatering af det nye interface kommer allerede i år, i enten maj eller juni måned, og bringer en række forbedringer til den nye version af Open-Xchange, som nu er kaldet OX App Suite. Opdateringen er baseret på versionen vi nu har lanceret, og bruger-feedback deraf. Der er bl.a. nogle mangler nu, som er åbenlyse:\nKeyboard-genveje, herunder at slette en mail med ‘delete’ på tastaturet.\nEn fixed-menu, således at funktioner som ‘slet’, ‘videresend’ og ‘svar’ følger med til bunden af en e-mail man læser.\nMuligheden for at vælge mellem horisontal, vertikal eller liste-format når man arbejder med ‘E-mail’-delen.\nVi ruller automatisk den nye version ud så snart den stabile version er frigivet fra udviklerne. Følg os gerne på Google+ og Twitter i den forbindelse.\nFå den optimale oplevelse\nVi anbefaler at man bruger internetbrowseren Chrome, da den leverer den bedste hastighed og derfor giver den bedste oplevelse.\nHvis du har spørgsmål eller problemer med den nye webmail, så vil vi meget gerne høre fra dig. Kontakt os gerne. Du er også meget velkommen til at kigge i vores webmail guide, for information om hvordan webmailen bruges bedst.


Smuk togtur gennem det srilankanske te-højland og besøg på tefabrik\nI Sri Lankas te højland ligger te plantagerne frodige og grønne på bjergskråningerne. Og heldigvis har Sri Lanka en togbane, der kører igennem dette flotte sceneri. Der er mange turister, der tager denne tur. Men det gør den ikke mindre god. Og der er også mange lokale med toget og farverige ting at kigge på stationerne undervejs.\nSkøn togtur fra Ella til Nuwara Eliya\nEn formiddag stod vi på toget på Ella togstation. Vi kørte med toget fra Ella til Nuwara Eliya, som skulle være den flotteste strækning gennem te-højlandet. Køreturen var så flot! Ubeskrivelig flot.\nDen skulle tage 3 timer, men endte med at tage 3,5.\nVi havde booket billetter hjemmefra til 1. klasse. Men det fortrød jeg faktisk, da vi sad der.\nDet var en dejlig aircondition vogn med gode sæder. Men der var vinduer for overalt, så man kunne ikke få det fulde udsyn, som i andre vogne, der havde åbne vinduer.\nMen i det mindste var der ikke ret mange mennesker i vognen, så vi kunne næsten sidde, hvor vi ville.\nEfter lidt tid, kom medarbejderen og spurgte, om han skulle åbne vinduet…Vi havde slet ikke forstået, at man kunne åbne vinduerne.\nDet blev en så meget federe tur, når man kunne sidde med hovedet ud af vinduet og få vind i håret.\nLæs også En vandretur med børnene op af Little Adams Peak tæt på Ella by\nI virkeligheden er der ikke så meget at fortælle om selve køreturen. Man er der bare for at nyde den dejlige udsigt. Men det er også mere end nok 🙂\nStationerne var en lige så stor oplevelse som selve køreturen. Det var noget anderledes, end det er hjemme i Hvidovre. Her gik folk på skinnerne for at komme hen til toget. Og de hoppede af og på, som det passede dem.\nVi oplevede endda også, når vi kørte ude i landskabet, at toget nogle gange sænkede farten. Og så var der folk, der hoppede af eller på det kørende tog.\nVi kørte selvfølgelig også igennem mindre byer, forbi markeder ogkrydsede mere eller mindre primitive jernbaneoverskæringer. Der var nok at kigge på, på turen.\nTil sidst på turen blev det koldt, og da vi stod af, måtte vi have langærmede bluser på.\nMen det var virkelig en god tur!\nFrokost med underskøn udsigt over bjergene\nPå stationen hentede vores chauffør os. Klokken var 15.15, og vi havde ikke fået frokost, så vi var ved at være godt sultne.\nChaufføren sagde, at vi bare lige skulle køre 19 km til en restaurant.\nDet viste sig så at være 19 km ned ad bjerget. Vi var 1900 m oppe. Vi kørte af konstante hårnålesving, så hurtigt som vi overhovedet kunne, for han havde godt luret, at vi var ret sultne, men vi skulle altså hen til den der bestemte restaurant.\nDer var hele tiden te-plantager at kigge på, mens vi kørte ned.\nEn teplukker får 550 Rupees om dagen (27,5 kr). Til sammenligning har vores chauffør fortalt, at det koster ham 8.500 rupees at have sin datter i skole i et semester (3 mdr.)\nTe-højlandet er et meget fattigt område. Og da vi stoppede et øjeblik for at fotografere nogle teplukkere, stod der pludselig en masse børn omkring os og råbte på “Money”. De kom fuldstændig ud af det blå – på ingen tid. Vi blev helt overrumplet, for det har vi ikke prøvet før i Sri Lanka.\nVi nåede frem til restauranten “Thuruliya Coffee Shop”. Og chaufføren havde ret. For restauranten lå så flot med udsigt ud over hele dalen. Vi kunne blive ved med at sidde og stirre på det. Det var så flot!\nTil te smagning på en te fabrik\nEfter frokosten kørte vi videre til en te-fabrik, hvor vi skulle på rundvisning.\nDesværre fik arbejderne på te-fabrikken fri kl. 17, og vi kom 17.30, så vi fik rundvisningen med stillestående maskiner. Men det var alligevel rigtig interessant at høre, hvordan de laver teen.\nBagefter var vi til prøvesmagning på te, hvor vi smagte hvid, gylden og grøn te samt 5 forskellige styrker af sort te.\nJeg vidste slet ikke, at man kunne variere te på den måde. De helt kraftige sorte teer smagte afskyeligt, syntes vi.\nMen Benjamin på 5 år lærte at drikke te. Hvilket han ikke havde gjort før. Mikkel på 4 sov igennem hele rundvisningen. Det kan godt være hårdt at være på ferie…\nVi endte selvfølgelig med at købe noget dyrt te med hjem. Men det har nu været hyggeligt at gå og drikke af det og mindes den fantastiske ferie på Sri Lanka.\nTogbilletter: Vi havde købt billetter til togturen hjemmefra over nettet til 1. klasse, hvor man har aircondition og god plads. Så var vi sikker på at få en plads. Vi havde fået af vide, at man ikke kan købe billetter til 1. klasse på stationerne. Jeg ved faktisk ikke, om man kan få til 2. klasse på stationerne.\n3. klasse kan helt sikkert købes på stationerne. Men 3. klasse er pakket med mennesker. Det er lokale, der kører på 3. klasse, så det kan være en god oplevelse i sig selv. Men der er virkelig mange mennesker i vognene. Og da vi kørte med børn på 4 og 5 år, havde vi ikke lyst til at kaste dem ud i det. Og vi har senere læst beskrivelser, der bekræftede os i, at det ville være en alt for voldsom oplevelse for vores børn.\nTogruten er meget populær blandt turister, så den bliver hurtigt udsolgt. Der er flere togselskaber, der kører turen. Men de kobler sig til det samme lokomotiv, så det er samme tur og samme tidspunkt, de kører på. Dem vi havde købt hos, har desværre ikke en aktiv hjemmeside lige nu. Vi købte igennem Rajadhani Express.\nVi var på turen i juli 2016\nFør vi var i Ella, boede vi i en Eco Lodge i kanten mellem byen Kataragama og Yala National Park, som vi selvfølgelig også var på safari i.\nEfter togturen tog vi til Kandy på vores Sri Lanka rundrejse.\n15. marts 2018 at 16:01\nTak for en dejlig togtur og beskriveles, Henriette 🙂\nVi har endnu ikke været på Sri Lanka men lysten er der. Lige præcis lysten, til at opleve denne togtur og se de mange teplantager. Det ser ud og lyder også som besøget til Sri Lanka må højere op på vores laaaaange liste 😉\nSikke dog en dejlig dag, din dejlige beskrivelse gør at jeg føler jeg var med på denne tur, tak for det 🙂\nHmm fattigdom, syntes jeg altid er svært at håndtere. Jeg får dårlig samvittighed og ved slet ikke, hvad jeg skal gøre for det er super sørgeligt.\n15. marts 2018 at 17:05\nMange tak for din søde kommentarer ?\nDet kan jeg virkelig godt forstå at I gerne vil, for det er en rigtig god tur!\nJa I skal da se at komme afsted – inden alt for mange får øjnene op for, hvor dejligt der er ?\nJeg er glad for at jeg kunne “få dig med på turen”. Og tak for de søde ord!\nJa det er godt nok svært med den fattigdom. Man får det så dårligt når man selv sidder der og brænder en masse penge af på en ferie…\n1. marts 2019 at 8:38\nManner, det ser godt nok dejligt ud. Sri Lanka er helt klart på vores bucketlist.\n1. marts 2019 at 8:47\nJa der er virkeligt dejligt! Skynd jer afsted ???


Tirsdag den 8. januar 2019 havde Låstrup Lokalråd indbudt til fællesspisning i Kulturcenter Værestedet i Låstrup. Anledningen var, at Viborg Kommunes Landdistriktsråd skulle holde deres møde på stedet, og i den forbindelse blev der afholdt et offentligt møde, hvor borgerne fra Nr.Rind og Låstrup kunne møde politikerne til en debat om, hvilke ting borgerne synes, at politikerne skal arbejde med i deres fremtidige virke i kommunen.\nI tiden fra 1800-1900 var der fællesspisning, hvor lokalrådets medlemmer havde til-beredt et måltid under ledelse af Eva Nielsen. Menuen stod på ris med kylling i karry og dertil salat af årstidens grønt. 69 havde meldt sig til fællesspisningen inklusive 7 politikere og 2 embedsmænd fra kommunen.\nEfter fællesspisningen var der møde med politikerne fra 1900-2000. Mette Nielsen lagde for, med at fortælle lidt om Landdistriktsrådets arbejde og lidt hovedpunkter fra Nr.Rind og Låstrups demografiske udvikling. Hun oplyste bl.a. at området Skals, Låstrup, Skringstrup havde en positiv tilvækst i befolkningen på 3 procent, mens Viborg Kommunes område nord for denne afgrænsning havde en tilbagegang på 7 procent. I det hele taget havde landdistriktsudvalget gjort sig den erfaring, at det ikke var så ligetil at vurdere de forskellige landdistrikters og landsbyers muligheder og svagheder ud fra størrelse, indbyrdes afstand og beliggenhed. Derfor var landdistriktsrådet også glade for at komme ud i lokalområderne og møde befolkningen, så de kunne blive klogere på de vilkår, som kommunen gav befolkningen her.\nOrdet blev givet videre til Eva Kieldsen fra Nr.Rind Lokalråd. Eva fortalte lidt om de gode sider ved at bo i et naturskønt landområde, som Lynderup og Nr.Rind med tilhørende opland byder på. Den nære natur med Hjarbæk Fjord som nærmeste nabo. Dertil en af landets flotteste golfklubber, Danmarks anden smukkeste herregård, Nørreris Put And Take søer, sommerhusområder og nem adgang til varieret natur. I Nr.Rind har de yngre tilflyttere meldt sig i landsbyens fælles foreninger og arbejder godt på at skabe sammenhold omkring forsamlinghus, anlæg og legeplads. Eva fortalte også om de udfordringer der i Nr.Rind er med vedligeholdelse af ejendomme, da pengeinstitutter og kreditforeninger er tilbageholdende med at låne penge ud til unge mennesker, der ønsker at bosætte sig i Nr.Rind og omegn. Efter Evas opfattelse en helt forkert holdning fra finansieringsinstitutterne, da Nr.Rind med kun 15 minutter til Viborg og 20 minutter til Skive ligger rigtig godt for dem, der gerne vil leve tæt på naturen og arbejde i en større by.\nRene Storgaard Madsen fra Låstrup Lokalråd fulgte op og tilsluttede sig Eva Kieldsens betragtninger om vores område. Han oplyste, at Låstrup er kendetegnet ved det store engagement og sammenhold, som Låstrup er kendt for. Specielt i forbindelse med årets byfest, der tager sit udgangspunkt fra Borup Idrætsforening, men også i de mange aktiviteter, der sker på Kulturcenter Værestedet og forsamlingshuset. René mindede politikerne om, at Låstrup for få år siden vandt prisen som Årets Lokalområde i Viborg Kommune med baggrund i dette sammenhold og det fælles engagement og høje ambitionsniveau. René præsenterede desuden Låstrup Lokalråds idéer bag invitationen til landdistriktspolitikerne fra kommunen. Herunder, at følgende punkter ønskedes prioriteret i aftenens debat ved bordene:\n* Debat om de restriktioner, der er pålagt byggegrundene på Låstrupbakken i Låstrup. 5 byggegrunde med fantastisk udsigt til rimelige priser i et attraktivt lokalområde, men uden at nogen af dem er blevet solgt i 10 år. Ifølge lokalrådet skyldes det, at kommunen har stillet for restriktive krav til de huse, der skal bygges på grundene.\n' Der ønskes fokus på Viborg Kommunes arbejde i forhold til borgerne i landdistrikternes ønske om at få revet gamle erhvervsbygninger og beboelsesejendomme ned i og uden for landsbyerne. Der står flere ødegårde i den nordlige del af Viborg Kommune, og de pynter ikke på området. Samtidig oplever borgerne, at det er så svært at få lov til at rive bygningerne med med begrundelse i miljøkrav fra kommunens side. Der opfordres derfor til at ønske om nedrivning støttes af forvaltningen med hjælp og vejledning til nedrivningen i stedet for gebyrer og krav til prøver og deponering.\n' Der ønskes fokus på fastholdelses af børnepasningstilbud i alle kommunens landsbyer og ikke til samling af børnepasning i store vuggestuer i centralbyerne. Tilflyttere kikker på børnepasningstilbud og etablering af store enheder stopper også ønsket om at flytte til landdistrikterne. Herunder forslag om, at der i stedet kunne etableres dagplejefællesskaber med nogle af de fordele, som vuggestuerne i de store byer giver.\n' Ønske om mere fokus på og reklame for vores fantastiske skovbørnehave, som er Viborg Kommunes eneste af slagsen. Borgerne ønsker at gøre politikerne opmærksomme på de fantiske mulighedder, der tilbydes børn i en skovbørnehave i modsætning til en bybørnehave.\n' Fokus på reglerne for etablering af virksomheder i det åbne land blev også påpeget, idet en virksomhed uden lokalplan, uden tilsyn fra embedsværket hurtigt kunne udvikle sig til at være dårlig for et lokalområde.\n' Fastholdelse af kommunens støtte til vores idrætsforening, der er altafgørende for Låstrup og Nr.Rinds idrætsliv.\n' Endelig gav René udtryk for, at Låstrup fuldt og helt støtter op om de initiativer, der udgår fra Fjordklyngesamarbejdet, i hvilket Låstrup er et fuldgyldigt medlem.\nEfter præsentationer, var der debat ved mindre borde, hvor politikerne delte sig op, og ordet var frit. Der blev debateret i en time, hvorefter der var opsamling i plenum.\nBåde politikere og borgerne fra Nr.Rind og Låstrup gav udtryk for, at de havde fået en god debat ved bordene. Mette Nielsen oplyste, at debatten var ført til referat, og ville blive taget ad notam i politikernes videre virke. Borgerne kvitterede med applaus og mødet var slut.\nMette Nielsen (A) formand for Landdistriktsrådet bød velkommen til de mange gæster.\nRene Storgaard Madsen fra Låstrup Lokalråd og Eva Kieldsen fra Nr.Rind Lokalråd præsenterede hver deres lokalområde og satte fokus på fordele og ulemper ved at bo i et landdistrikt som Låstrup og Nr.Rind.\nEfter fælles præsentation blev deltagerne fordelt ved mindre borde, hvor politikerne kunne tage temperaturen på stemningen i lokalområdet.\nSe fotos fra mødet på dette link.\nUdgivet 09 jan 2019\nSøren Brynjolf Show til Byfesten i Låstrup\nRefereat jyllandsserien kvinder Aabybro IF - SUB 09


Kendisser på stemmesedlen til kommunalvalg drager fordele – MediaRadar\nVilson Ferati, der kommer fra Als i Sønderjylland og er kendt fra den seneste sæson af "X Factor", er blevet spurgt af Socialdemokratiet i Sønderborg, om han vil stille op for partiet ved kommunalvalget. Han vil kæmpe for kulturmiljøet i kommunen, har han udtalt til JydskeVestkysten. (Arkivfoto) - Foto: Emil Helms/Ritzau Scanpix\nKommunalvalg er kendt for at have flere kendisser på stemmesedlerne rundt om i landet. Og i år er ingen undtagelse.\nBåde tidligere sportsstjerner, tv-eksperter og musikere vil forsøge at komme ind i lokalpolitik.


Jomfru porno sexfilm med modne kvinder Jomfru porno sexfilm med modne kvinder\nder nu hørte sig til. Marts 2014 escort pige kommer på besøg til en privat fest. Alle gik og ledte rundt omkring for måske var det jo blæst væk, indtil Lasse kom i tanke om at han nok egentlig havde glemt det hjemme hos fru Jensen. Spermen dryppede fra hendes fisse ned på hans nu halvstive stang der lå fuldstændig brugt og våd, smurt ind i sperm og fissesaft. Birthe gned Lasses pik lidt ind i safterne fra hendes modne fisse. Marts 2014 store bryster på denne smukke blondine hun elsk. Hun var lav med milde rynker ved øjnene når hun smilede. Så kom det alligevel uundgåelige emne; Sex. Den længe ventede sommerferie var begyndt. Lasse rejste sig og stod og kiggede ned på Birthe med sin stive pik stående lige ud i luften. Wetplace 09:59 6 år siden, hardSexTube 25:04 7 år siden, redtube 05:13 6 år siden. Se langbenet blondine jomfru i pornofilm hun dyrker oral sex med en stor pik, spilletiden for denne pornofilm er 16 minutter, og hører under kategorien blondiner i pornofilm. "Åh ja, jeg har nogle varer her som jeg så gerne vil have båret ind, men jeg har båret dem hele vejen fra brugsen og tror simpelthen ikke jeg vil kunne løfte alle disse poser herfra, og ind. "Jeg er vidst ikke den eneste der kan lide dette selskab" sagde hun lavt, næsten hviskede med en sexet og forførende klang i stemmen. Lasse fortrød at han havde sagt nej til at tage med sin mor og sin bror til Frankrig. Sprøjt efter sprøjt mærkede Lasse hvordan hans nosser blev tømt direkte op i Birthes fisse der malkede ham fuldstændig tom. Han begav sig op ad de stille villaveje og fandt frem til den lille hvide havelåge hvor han havde været tidligere. Han gik på knæ og lagde sig ind over hende.\nUng jomfru pige: Jomfru porno sexfilm med modne kvinder\nUpdatetube 12:10 5 år siden, tube8 07:00 5 år siden, pornoid 08:01 6 år siden. 03:05 6 år siden, over Thumbs 24:47 6 år siden, h2porn 18:09 6 år siden. Det var kun to der skulle sættes op og det var så højt oppe at Birthe ikke kunne. Han tog afsked med den venlige fru Jensen og begav sig ned til hans venner der ventede på ham på stranden. Han løftede forsigtigt hænderne og begyndte at ælte dem blidt mens han slikkede og suttede blidt på de store patter der blev ham budt. DrTuber 03:00 6 år siden. Marts 2014 fræk pornofilm med en lækker sexet pige. "Juhuu, hallo, unge mand" lød en stemme lidt bag ham. "Åh hvor er jeg dog uhøflig" sagde hun så og grinte sin varme latter mildt. Og forsigtigt lukkede hun læberne om den spændte, stive tissemand.\nJomfru porno sexfilm med modne kvinder - Langbenet blondine jomfru\nFree affair dating gratis poron Www side 6 dk brasiliansk massage\nJeanne marie tripplehorn nøgen De mødtes i et varmt kys. Han var helt opslugt af faktisk at ordbetydning danish gauge pornostjerne ligge at kneppe denne prægtige modne kvinde. Hun begyndte at ride ham.\nGitte sød og sexet escortservice 847\nEscort massage nordsjælland gratis fræk chat Seksuelle overgreb på kvinder entwurte kvinder fuck\nErotisk massage aalborg tantra for mænd 92\nMarts 2014, blondinen og legetøjet. Atter en gang skreg hun sin kæmpe orgasme ud i rummet. DrTuber 08:38 6 år siden, pornHub 23:48 6 år siden, nuvid 04:25 6 år siden. Alpha Porno 15:32 7 år siden. ( 61 Stemmer ). Marts 2014 pornofilm med en asiatisk ung pige som leger. De talte om skole og om uddannelse, musik og film, bøger og politik.\nJomfru porno sexfilm med modne kvinder - Sex med ldre kvinder\nJeg hedder Birthe for resten. Han fortalte hende at han ikke havde prøvet noget. Hun stod splitter nøgen foran den unge knægt og blottede to kæmpe bryster der stirrede venligt og indbydende på den unge Lasse massage i kalundborg 130 euro in dkk der sad lamslået og fascineret i sofaen. De lå i en evighed flettet fast som en person. Marts 2014, asiatisk webcam show. Det var utroligt hvor lidt det var for den unge Lasse at snakke med den noget ældre Birthe. Hun tog en hånd og rakte bagom og ned og begyndte at ælte Lasses følsomme og spændte drengenossere. Han begyndte stille men i fast tempo at kører sin stang ind. Langsomt åbnede hun hans badeshorts. Hun var buttet, midt i 50erne og havde langt lyst hår. Lasse stønnede blidt og han trak vejret dybt og tungt mens hun så den buttede Birthe sutte på hans unge jomfru pik. Ikke alle sammen selvfølgelig, men mange af dem var. Marts 2014 skolepige elsker at sutte på en stor pik til. Og de glædede sig til at udforske dette spændende fænomen. Amatør pornofilm video. Pornofilm Tags amatør pornofilm hjemmelavet hjemmeporno sexvideo, klik og tilføj en kommentar, flere film med Hjemmelavet pornofilm. De stod og snakkede lidt og de aftalte at han også kunne komme forbi næste dag for at hjælpe hende med at sætte nogle hylder. Et tomt hus hvor han alligevel skulle sidde alene hele aftenen. Langsomt uden nogen form for hast, vendte Lasse sit ansigt mod Birthes og de mødtes i et varmt og blødt kys. Relaterede: 02:40 7 år siden, tube8 01:18 6 år siden, winPorn 05:31 6 år siden. Hjemmelavet pornofilm ung jomfru pige med en dejlig våd kusse i sexfi. Marts 2014 escort pige viser dig havd du kan få hvis du. Han sprøjtede sin fede varme sperm op i kussen på den modne kvinde og for første gang havde Lasse kneppet. Alpha Porno 18:35 6 år siden Xhamster 13:49 4 år siden Xhamster 12:56 4 år siden Private Home Clips 10:08 6 år siden Nuvid 05:55 6 år siden Tube8 26:54 6 år siden Tube8 13:55 7 år siden.\njomfru porno sexfilm med modne kvinder.\n0 Kommentar til "Jomfru porno sexfilm med modne kvinder"


Fredskonferencens første dag: Parterne står stejlt\nNyheder Skrevet af Administrator | 22.01.14 | 21:24\nKonflikten blev tegnet markant op, da den stort anlagte fredskonference for Syrien blev skudt i gang onsdag i Schweiz efter en tumultarisk optakt, og hovedaktørerne viste ikke umiddelbart vilje til at nå konkrete løsninger.\nMen alene det, at repræsentanter for parterne - det syriske styre og oppositionen - sidder i samme lokale og diskuterer udlægges af mange som en lille sejr.\nPå den ene side insisterer styret i Damaskus på, at oprørerne er terrorister, og præsident Bashar al-Assad vil ikke træde tilbage og overlade det hele til en overgangsregering, hvilket store dele af det internationale samfund lægger op til.\nPå den anden side står den syriske opposition, repræsenteret på konferencen af Ahmad al-Jarba fra Syriens Nationale Koalition, og de står sammen med blandt andre USA fast på, at Assad skal træde tilbage.\n- Nok er nok, nu er det tid til at forhandle. Vi må gribe denne spinkle chance, sagde FN's generalsekretær, Ban Ki-moon, ifølge nyhedsbureauet Reuters, da han lukkede førstedagen af konferencen.\n- Vores mål var at sende en besked til de to syriske delegationer og til det syriske folk om, at verden indgående ønsker en snarlig løsning på konflikten.\nOnsdag var første gang, at de to parter mødtes ved et forhandlingsbord, siden konflikten brød ud i Syrien i foråret 2011.\nSyriens informationsminister Omran al-Zohbi understreger, at Syrien ikke har planer om at rykke sig i forhold til Vestens krav om, at styret erstattes af en overgangsregering.\n- Assad træder ikke tilbage, siger informationsministeren.\nLederen af den syriske opposition ved konferencen, Ahmad al-Jarba, gav udtryk for, at han ønsker en uafhængig, international undersøgelse af påstået tortur af fanger i styrets varetægt.\nIran var ikke til stede på konferencen, da landet efter store protester fra blandt andre oppositionen og USA fik trukket sin invitation.\nMen den amerikanske udenrigsminister, John Kerry, slår efter mødet fast, at Iran fortsat kan gøre en forskel i forhold til en løsning af konflikten.\n- Vi håber, at de vil tilslutte sig en konstruktiv løsning, siger John Kerry ifølge Reuters.\nKerry gjorde det helt klart, at Bashar al-Assad er den store synder, og USA ser ingen løsning for Syrien, hvis ikke præsidenten træder tilbage.\nOver for USA står blandt andre Assads allierede Iran og Rusland, som begge fortsat har opbakning til styret i Syrien.


Kom godt igennem skilsmissen - High On Sophie\nHjemArtiklerKom godt igennem skilsmissen\n29. april 2022 J5555077800 Artikler 0\nSkilsmisse kan være meget svær – særligt hvis der også er børn involveret. Det kan være svært at vide, hvor man skal henvende sig, eller hvad man skal gøre. Der er nemlig mange beslutninger, der skal tages i forbindelse med, at man skal skilles. Det gælder særligt, hvordan man skal fordele samværet med sine børn mellem hinanden. Der findes heldigvis hjælp og råd, der kan hjælpe dig godt på vej. I denne artikel vil vi komme omkring vigtige ting, som du kan tage med dig, hvis du skal skilles og har børn.\nKommunikation er guld\nDet er vigtigt at huske, at selv om I bliver skilt, vil jeres børn stadig have brug for begge deres forældre. De vil have brug for kontinuitet og stabilitet i deres liv, og det er vigtigt at forsøge at give dem dette så meget som muligt. Det betyder, at du fortsat skal kommunikere med din eks-partner om børnene, selv om det er svært. Du bør også opfordre dine børn til at holde kontakten med den anden forælder og ikke få dem til at føle, at de skal vælge side.\nPrøv at samarbejde\nSkilsmisse er hårdt for alle, men det kan være særligt svært for børn. Måske kender du udtrykket “skilsmisse børn”. De kan føle, at de skal vælge mellem deres forældre, eller at de på en eller anden måde bærer skylden. Det er vigtigt for par med børn at forsøge at samarbejde med hinanden. Selv hvis I ikke kan enes, er det vigtigt at lægge jeres uenigheder til side af hensyn til jeres børn. Det betyder ikke, at I skal være bedste venner, men det betyder, at I skal forsøge at kommunikere og arbejde sammen, når det gælder opdragelsen af jeres børn. Det vil gøre tingene lettere for dem og hjælpe dem med at tilpasse sig skilsmissen. I sidste ende er det det, der er det vigtigst.\nSæt børnene først\nUnder hele skilsmisseprocessen er det vigtigt at huske, at børnene altid skal komme først. Det betyder, at du skal forsøge at minimere forstyrrelser i deres liv og rutiner. Du bør også undgå at skændes foran dem eller involvere dem i voksenproblemer. Når der sker så meget, kan det være let at glemme børnenes behov, men det er vigtigt at prioritere dem. Kun ved at sætte børnene i første række kan skilsmisseramte håbe på at minimere skilsmissens negative indvirkning på deres liv. Hvis du er bekymret for dine børns trivsel, bør du altid tale med en professionel person, f.eks. en praktiserende rådgiver eller en børnepsykolog.\nDet er vigtigt at have et støttesystem, der kan hjælpe dig igennem denne svære tid. kontakt venner og familiemedlemmer, som vil være forstående og sympatiske. overvej at melde dig ind i en skilsmissestøttegruppe, hvor du kan dele dine erfaringer med andre, der går igennem det samme. Husk, at du ikke behøver at gå igennem det alene. Der er mennesker, der holder af dig og ønsker at hjælpe dig igennem denne svære tid. Der findes også mange bøger og websteder, som kan give nyttige oplysninger.


Karlsson Flip Ure | Tilbud Lige NU > Spar op til 25%\nForside » Brands » Karlsson Ure » Karlsson Flip ure\nKarlsson flip ur i stilrene materialer\nSøger du et smart Karlsson flip ur? ByDahlLiving forhandler et bredt sortiment af stilfulde og funktionelle ure fra det hollandske brand. Karlsson ure har eksisteret i mange år, og derfor er det også et mærke, der ved, hvad de laver, når det kommer til retro og moderne ure til natbordet eller andre steder i hjemmet.\nKarlsson bord ur Boxed Flip XL Bambus\nKarlsson Bordur Boxed Flip i bambus\nKarlsson Bordur Boxed Flip i børstet stål\n994,00 943,00 DKK\nKarlsson vægur Flip No Case i crome\n1.499,00 1.162,00 DKK\nKarlsson vægur Flip No Case messing\n1.498,00 1.248,00 DKK\nKarlsson Vægur Mini Flip hvid\n2.499,00 1.767,00 DKK\nKarlsson Vægur Mini Flip Sølv\nDeres flipure er især smarte og praktiske, såvel som de er flotte at se på. Tallene flipper af sig selv, og mange af urene viser også dato og ugedag. Med et flip clock fra Karlsson kan du skabe stil på kontoret, i køkkenet eller i stuen. Uret kan stå på enhver overflade, og du finder også vægure designs. Opdag flipure i alt fra sort og messing, til bambus, børstet stål og crome. Hos ByDahlLiving finder du altid gode priser på ure fra Karlsson.\nIndret med et flot ur til bord eller væg\nDrømmer du om at have et flot og funktionelt ur stående på dit skrivebord? I vindueskarmen i køkkenet? Eller på sofabordet? Det hollandske brand Karlsson har altid haft en vision om at skabe helt unikke ure. Det gør de i stor stil med hjælp fra designere verden over. Et af resultaterne er deres innovative og stilfulde flipure. Flipuret fra Karlsson er ikke stor og kan derfor placeres overalt i hjemmet. Alle modeller er udført med et enkelt og stilrent design, der let passer ind i det skandinaviske og moderne hjem.\nSkab liv og stemning på kontoret med et flot og bæredygtigt ur i bambus. Det er et lækkert alternativ til et ur på væggen. Du kan også indføre den elegante stil i stuen med et flot messing flipur på væggen. Eller hvad med et mini flip ur til væggen i køkkenet? Det er enkelt og stilrent.\nShop dit nye bordur fra Karlsson her. Vi forhandler et bredt og online sortiment af boliginteriør til din indretning. Du finder altid et billigt Karlsson flip ur samt mange andre ure på tilbud


Tak for et godt Folkemøde | Det Centrale Handicapråd\n» Tak for et godt Folkemøde\nDet har været en fornøjelse at deltage i så mange spændende debatter, møde en masse interessante mennesker og være en del af den helt fantastiske stemning, der indtager Bornholm i folkemødedagene.\nDet var anden gang, jeg deltog i Folkemødet som formand for Det Centrale Handicapråd, og årets debatter bød på alt fra god sagshandling over udfordringer i psykiatrien til et mere rummeligt arbejdsmarked. Selvom emnerne for debatterne spænder bredt, så var der alligevel flere overordnede pointer, der gik igen. Tre af dem vil jeg gerne fremhæve.\nFor det første må vi aldrig glemme, at uanset hvad, så er borgeren ekspert i eget liv – og derfor skal indsatser og nye initiativer tage udgangspunkt i borgerens behov og ønsker. For det andet, så skal vi blive bedre til at måle borgernes oplevelser og tilfredshed med indsatserne. Flere kommuner beskriver, at de er ved at drukne i dokumentation. Men selvom vi måler på det ene og det andet, så glemmer vi at se systematisk på, om borgerne faktisk får den hjælp, som de har behov for. For det tredje, er de kommunale handicapråd blevet nævnt i flere af de debatter, jeg deltog i. Rådene rummer et potentiale til at løfte store og vigtige opgaver, da medlemmerne i de kommunale handicapråd sidder med en viden om mennesker med handicaps potentialer og udfordringer. Det er afgørende, at den viden kommer i spil, når kommunen skal planlægge og gennemføre nye tiltag.\nJeg håber, at disse tre ting, vil komme højere op på dagsordenen fremover: Borgeren i centrum, måling af oplevelser og tilfredshed, samt større involvering af kommunale handicapråd. Jeg vil i hvert fald gøre mit for, at det kommer til at ske – eksempelvis har rådet taget hul på et samarbejde med KL og Danske Handicaporganisationer, der skal styrke de kommunale handicapråd.\nAllerførst er det dog tid til sommerferie. Jeg håber, at I alle får en rigtig god sommer!


Beoordelingen door Lund\nStuur een persoonlijke boodschap naar Lund\nHvis telia ringer - Sig NEJ TAK\nVi ønskede os en Tablet med mobilt bredbånd. Det købte vi gennem Telias telefonsælger. En uge efter blev vi mærkeligt nok igen ringet op. Denne gang fordi sælgeren ville forære os nogle mobile bredbånd. Men det viste sig dog at det ikke var den rene foræring, idet vi hurtigt fik regninger på dem. Regningen kom heldigvis inden vi hentede dem på posthuset, så der lod vi bredbånd ligge, da vi ikke ville have dem med omkostninger. Vi har selvfølgelig ringet til Telia og bliver kastet fra medarbejder til medarbejder. Til mindst 4 - MINDST FIRE fra Telia har vi forklaret, at de mobile bredbånd har vi ladet ligge på posthuset, netop for at undgå problemer om returnering. Alligevel fik vi i lørdags en returlabel med brev, hvorpå der stod, at vi skulle sende dem retur, så vi kunne opsige aftale om mobilt bredbånd. Gad vide om de ved Telia slet ikke hører hvad vi siger ? DE MOBILE BREDBÅND HAR VI ALDRIG HENTET ! Og hvorfor ringes vi op en uge efter, vi har bestilt Tablet ( En "dygtig" sælger, der hurtigt finder ud af, at vi nemt kan prakkes noget på ?) Vi har altid kun ytret ønske om 1 mobilt bredbånd ! Vi talte med en fra Telia i sidste uge, der sagde, at vi ikke havde skyldigt beløb hos telia. Alligevel kom der forleden en rykker på et beløb. Det betaler vi selvfølgelig. . . På sidste regning havde Telia fejlagtigt hævet knap 600 kr for meget på et af vores numre. Det beklagede I selvfølgelig og ville kreditere pengene. Spørgsmålet er så hvornår ? Telia har opkrævet beløb ved fejl FLERE gange - helt op til 1000 kr. Gad vide hvor mange af de fejl vi har opdaget, idet vi ikke er gode til at tjekke regninger ? Igår fik vi ny regning på¨fire mobile bredbånd, hvoraf vi kun bruger det ene... . .Vores snak med Jer er foregået indenfor fortrydelsesretten, så det burde ikke være så stort et problem, at opsige aftalen ! Vi har brugt timer og dage på at udrede regninger og problemer med Jer. Ingen tillid overhovedet ! - Har lige selv kontaktet Telia idet I ikke kontakter os. Samtalen tog 1 time og 2 minutter - Det var selv for Jer svært at forstå.\nHej Lund,Tak for din bedømmelse af Telia.Jeg kan forstår at der desværre har været en del misforståelser omkring oprettelsen af mobiltbredbånd.Jeg kan dog se at sagen allerede er løst og at hele ordren er blevet annulleret.Jeg vil rigtig gerne forklare dig regningen og har derfor forsøgt at kontakte dig, men uden held. Jeg har derfor sendt dig en mail som du meget gerne må besvarer. Såfremt du ikke har modtaget min mail bedes du skrive til mobilerhverv@telia.dk og husk at skrive 'Trustpilot' i emnefeltet.Med venlig hilsenHana M.\nVare købt på tilbud kunne ugen efter, ikke byttes til anden farve, uden at jeg skulle betale differencen.\nFik i gave et sæt salt og peber kværne i gave. Den ene sort og den anden i lys bøg(Mærke Peugeot). Da jeg gerne ville have den lyse byttet til sort, henvendte jeg mig selvfølgelig i den lokale butik. De ville dog ikke bytte kværnen direkte, idet de ingen havde på lager. Da kværnen var købt ugen før - altså i tilbudsperiode skulle jeg betale differencen, hvis de skulle skaffe en sort hjem, da den ikke var på tilbud mere. Jeg syntes ikke det var rimeligt og heldigvis fandt de en sort, som de alligevel havde på lager, og de byttede lige over. Dog gjorde bestyreren mig klart, at det var en ekstra service fra hans side, og at man ikke kunne forvente at bytte uden at skulle betale differencen. Jeg synes ikke det er rimeligt. Den lyse kværn de fik i bytte ville man jo igen sælge til fuld pris, selvom den oprindelig var købt på tilbud. Og skal man have penge tilbage, får man jo også kun købspris selvom varen nu er steget til fuld pris. .... Det passer ikke helt sammen, set med kundens briller på.Han fortalte at sådan var det ved Imerco. Jeg roser ikke Imerco efter den oplevelse. Synes dog det er ærgerligt, idet det er en god butik med mange gode varer.\nKan ikke være bedre :)\nHar handlet på coolshop efterhånden mange gange, og har også prøvet at chatte en pris ned, idet der er prisgaranti.Alt har for os fungeret perfekt :) Pris, levering og kundeservice i top.\nVi havde en frygtelig oplevelse med et af Dancenters sommerhuse i uge 29.Meget beskidt i huset og i omgivelserne. På terrassen meterhøjt ukrudt og flere mangler i huset der aldrig blev udbedret.Lænestole var tapet sammen med gaffa-tape. Spisebordet i stykker og en af sengene også i stykker. Bare nogle af tingene.Der var to badeværelser med toilet, hvor der til det ene ikke kunne låses. Til stor frustration, idet vi var flere familier afsted. Fejlene blev aldrig udbedret, så vi måtte leve med den dør der ikke kunne låses i en uge.I starten kom og gik der en tømrer, som dog ikke kunne ordne tingene alligevel. Vi havde hund med (1 år gl) - en sort labrador. Efter at han havde truet den med en skruetrækker, kom han hen til os og sagde, at den hund aldrig blev til hund. Vi kunne ligeså godt skille os af med den idet den var angstbider.Han vidste alt om det, da han havde haft over 10 hunde (husker ikke tallet nøjagtigt, men et to-cifret tal). Det har heldigvis vist sig, at han tog fejl - men sikke en udtalelse der generede os meget.Vi havde også besøg af to fra kontoret, der skulle se hvor beskidt huset var. Selvom der sad gamle tandpasta-rester på brusekabine, sukker-rester i skabe og rester af skidt i skuffer og på krus/kopper kunne vi ikke overbevise dem om, at det ikke var iorden med rengøringen. Som den ene mand sagde: Rart med sukker i skabet. Det er der mange lejere der sætter pris på ! Desuden var der stort set ikke et stykke porcelæn der ikke var gået i stykker.Da vi forlod sommerhuset og afleverede nøglen på kontoret, sagde vi til den samme mand, at vi syntes de skulle få den dør til badeværelset ordnet, så den kunne låses inden nye gæster kom. Dertil svarede han at det bare var tyskere der kom. De er måske ikke så kritiske ?Ihvertfald gav han ikke udtryk for, at låsen skulle ordnes hurtigst muligt.Det skal siges, at vi med stort besvær fik noget kompensation for de mangler der var. Men hvor fyldte alle de problemer meget hele ugen, så penge kan slet ikke dække de frustrationer vi havde. Vi havde hellere modtaget et pænt og ordentligt sommerhus, og nydt vores uge uden at skulle "slås" med Dancenter. Vi har haft sommerhus 10 gange før, og har aldrig klaget før, så det er ikke fordi vi ellers er vanskelige.\nOle Høvids Møller vond deze beoordeling nuttig\nHar også været kunde siden cybercity/sonofon tiden.Rigtig god kundeservice og en hel speciel historie om kreditering af et større beløb giver Uden tvivl Telenor 5 stjerner.Håber den service fortsætter.\nFik i mandags en sms hvori der stod, at min pakke ville komme. Jeg blev hjemme, så jeg kunne modtage pakken mellem 17 og 21.Den kom desværre ikke som lovet. Efter at have forsøgt at få fat på Bring både på mail og telefon lykkedes det mig endeligt. En næsten umulighed. Ingen svar på alle mine mail og ventetid på mere end en halv time i telefon.Beskeden var, at jeg skulle udfylde en formular om gen-udkørsel. Jeg ville da have pakken tirsdag aften. Tirsdag aften stadig ingen pakke og igen en besked på mail om igen, at udfylde en formular om gen-udkørsel. Så ville jeg have pakken onsdag Først idag (torsdag eftermiddag) kom min pakke.Det har været et sandt mareridt at komme i kontakt med Bring, og få dem i tale.Hvis de ikke nåede at levere mine varer de pågældende dage, kunne det have været rart at vide. Evt bare på en sms, så man ikke skulle bekymre sig.


København, 15/12/2020 - 10:50\nI denne uge afvikles de resterende seks ottendedelsfinaler i fodboldens landspokalturnering, og turneringens tilbageværende hold kan nu glæde sig over en ekstra gulerod.\nKlubberne har ofte betegnet pokalturneringen som den nemmeste vej til Europa, og i denne sæson er den danske pokalvinder endda sikker på at komme med i et europæisk gruppespil i sæsonen 2021/22.\nDet har turneringschef i Divisionsforeningen Peter Ebbesen netop fået bekræftet af Det Europæiske Fodboldforbund (Uefa), oplyser han til Ritzau.\n- Vi har ikke fået det på skrift, men jeg har fået det bekræftet mundtligt. Det er en rigtig god nyhed for Sydbank Pokalen, der er i forvejen var en attraktiv vej til Europa.\n- Klubberne har endnu ikke fået det at vide, men det får de på et møde i dag (tirsdag, red.), siger Peter Ebbesen.\nFra den kommende sæson introducerer Uefa et tredje gruppespil ud over Champions League og Europa League, nemlig Conference League, og det er her, at den danske pokalvinder som minimum vil få en plads.\nPokalvinderen vil således gå direkte til en playoffkamp om en plads i Europa League-gruppespillet, og hvis den bliver tabt, er trøstpræmien en plads i Conference League-gruppespillet.\nNormalt skal man være i top-12 på landenes koefficientliste, for at pokalvinderen træder ind i playoffrunden til Europa League, men i dette tilfælde får Danmark denne mulighed selv fra 13.-pladsen, som var Danmarks placering inden sæsonen.\nDet sker, fordi Uefa allokerer en plads i Europa League-gruppespillet til sidste sæsons vinder af Conference League-turneringen, men da der i Conference Leagues første sæson selvsagt ikke er en forsvarende mester, baner det vej for nummer 13.\nDet ligger ikke helt fast, hvor mange penge man som dansk deltager kan få ud af et gruppespil i Conference League, men Peter Ebbesen siger, at man som minimum kan forvente 20 millioner kroner.\n- 20 millioner kroner er det forsigtige bud, med forbehold for at coronakrisen kan påvirke det, men beløbet kan også blive højere, siger Peter Ebbesen.\nDanmark er nu sikret, at mindst to klubber i næste sæson kvalificerer sig til et europæisk gruppespil.\nVinderen af Superligaen i denne sæson træder ind i playoffrunden til Champions League og vil med et samlet nederlag her få en plads i Europa League-gruppespillet.\nNummer to i Superligaen deltager også i Champions League-kvalifikationen, men får en noget sværere vej til det mest lukrative gruppespil.


Vil du være til at sætte en dagsorden for ledere og ledelse - er det dig vi gerne vil mødes med.\nForside Lokalafdelinger Lederne Kronjylland Arrangementer\nLederne Kronjylland søger nye bestyrelsesmedlemmer\nSom leder ved du at ledelse gør en forskel - vi - i Lederne Kronjylland - arbejder for at gøre en forskel for ledere..\nLederne Kronjylland er en del af Lederne, som er en organisation, der tæller over 100.000 medlemmer. En organisation med fokus på at skabe de bedste vilkår for ledere, fordi god ledelse gør en forskel for os alle.\nI modsætning til andre lønmodtagerorganisationer er Lederne udelukkende bemandet med professionelt personale, og her er ingen politisk ansatte tillidsfolk. Vores adelsmærke er hurtig og professionel hjælp til at bringe alle medlemmer videre uanset situationens kompleksitet.\nBestyrelsen i Kronjylland er valgt af medlemmerne, og vi er alle professionelle med en lederkarriere i den private eller den offentlige sektor. Vi arbejder for at sætte ledere og ledelse på den lokale ledelsespolitiske dagsorden.\n•\tLokal synliggørelse af Ledernes holdninger og synspunkter\n•\tVære med til at drøfte og udvikle Ledernes politikker\n•\tLedelsesfaglige aktiviteter for erhvervsaktive\nAlle bestyrelsesmedlemmer i Lederne brænder for ledelse og vi kan tilbyde et professionelt netværk både lokalt og på landsplan.\nVi har bestyrelsesmøde en gang om måneden. Vi lægger vægt på at have det sjovt og grine sammen i en uformel tone, hvor vi også ud over det professionelle arbejde også tager os tid til hinanden.\nDer tilbydes gratis bestyrelseskurser med fokus på ledelse, eksempelvis: Mødeledelse, Styrkebaseret ledelse, Disruption og Forandringsledelse.\nVi stiller krav til dig om at være aktiv i erhvervslivet, og du skal være medlem af Lederne - eller kunne opnå medlemskab.\nEller måske bare høre lidt mere om hvad det går ud på, er du velkommen den 17. april på Restaurant Skovbakken.\nHer kan du møde bestyrelsen for Lederne Kronjylland og få mere at vide under en uformel middag.\nFakta om Lederne Kronjylland\nI Lederne Kronjylland er vi ca. 4.000 medlemmer. Bestyrelsen består af en formand, næstformand, en kasserer og to til fire bestyrelsesmedlemmer. Formanden indgår i hovedbestyrelsen, som er det øverste beslutningsorgan i Lederne. Alle medlemmer af Lederne bliver automatisk medlem af en lokalafdeling. Det kan enten være den afdeling, som er nærmest bopæl eller arbejdsplads.


Anmeldelse af koncerten med Kwamie Liv på Jazzhouse\nJazzhouse, København, Københavns musik, Musik\nJazzhouse er pakket med publikum denne onsdag aften. Koncerten har været udsolgt i et pænt stykke tid, og flere har på Facebook tigget om, at andre vil sælge deres billetter. Forventningseuforien – herunder min egen – gælder ikke blot publikum. En filmmand står parat ved scenens kant, så hele koncerten kan dokumenteres. Det samme gælder en fotograf, hvis linse er så stor, at jeg næsten føler mig intimideret over blot tanken om, alle de detaljer sådan en kan fange.\nOveni alt dette er der på scenen i sjældent grad givet plads til forsangeren. Mikrofonstativet står afventende med flere meters afstand til det udstyr, som et band bestående af fire musikere snart skal gøre brug af. Dørene åbnede kl. 19.00, koncerten er annonceret til kl. 20.00. Men først kl. 21.00 træder den længe ventede Kwamie Liv ind på scenen til den forventede jubel.\nDa begejstringen over hendes komme er mindsket i styrke, udtrykker hun smånervøst taknemmelighed for, at vi valgte det mørke rum i kælderen frem for solskinnet udenfor.\nKwamie Livs musik\nSom på hendes udgivelser er der masser af ”luft” i musikken denne aften. Den er minimalistisk og underbygget af beats, der fører en tilbage til de gode gamle trip hop dage. Kwamie Liv kan især takke Massive Attack for inspiration. Hun formidler – ved hjælp af dovne, nærmest casual vokaler, der også leder tankerne hen på tidlig M.I.A, bare sløvere – et grænseland; tidspunktet lige før man falder i søvn.\nVi kommer samtidig også til at tænke på mere nutidig abstrakt R&B ala Drake og The Weeknd. De mange musikalske referencer er her kastet ind for at vise, at vi ikke længe forbliver i én stemning. Vi oplever derimod et lettere rodet udtryk, og således får vi ikke rigtig begreb om, hvad hun vil med sin musik.\nFotograf Victor Jones\nMen hendes performance røber en indadvendt, sensitiv og skrøbelig kunstner. Det kommer til udtryk i flere af teksterne som f.eks. “Can you love me despite the cracks”, der leveres så ængsteligt, at man næsten holder vejret. Smukt er det også, da Cæcilie Trier (CTM) med hendes cello, introduceres til de sidste numre. Især skal fremhæves fortolkningen af Kim Larsens ’Pianomand’.\nKwamie Livs (manglende) liv\nGenerelt er jeg begejstret over, at de elektronisk funderede bands og kunstnere ikke, i samme grad som tidligere, tager den lette udvej og blot bringer en DJ med på scenen. Men aftenen viser også, at et band ikke gør det ud for en nærværende sanger. Trommeslageren forsøger flere gange at få os engageret. Det plejer jo – forventeligt nok – at være forsangerens job.\nKwamie Liv selv kigger næsten oftere til siden end ligefrem, sætter sig på hug og vinker til den samme person blandt publikum. Når der så bliver kigget ud mod os, er det med bevægelser, som virker indstuderet foran et spejl; hvilket kan være et fornuftigt tag, når det er ens første optræden som hovednavn i Danmark.\nMen Kwamie Livs optræden synliggør også forskellen på et internet- og et live fænomen. Og det triste ved det er ikke mindst, at det også føles som om, at der lægges bånd på hendes smukke stemme. Der er potens og kraft i den, men vi hører det ikke for alvor.\nForventninger i realiteternes lys\nJeg havde inden aftenen på Jazzhouse håbet, at det ville være en af de koncerter, som der vil blive talt om, også om fem år. At jeg med stolthed og let selvtilfredshed kunne sige, at jeg var der den aften, hvor Kwamie Liv viste, at hende er der ingen veje uden om.\nDet var desværre for meget at forvente. Og dog var der bestemt ikke tale om noget kunstnerisk kollaps. Kwamie Liv er stadig en meget lovende kunstner, hendes musik er lækkert og lytteværdigt og bliver en del af sommerens soundtrack. – Men der skal en del koncerter til fra hendes side, før jeg igen vælger at se hende live.\nMedforfatter: Mark Kuusela\nHjemmesider: facebook.com/kwamieliv & prxjects.com\nDrake Kwamie Liv M.I.A. Massive Attack Prxjects The Weeknd


Finn: OL-drømmen lever...\nFinnjollen ved OL begyndte som en dansk paradedisciplin med Paul Elvstrøm og tre guldmedaljer på stribe i årene 1952-60. Siden har Henning Wind (bronze, 1964) og Jonas Høgh-Christensen (sølv, 2012) været på OL-podiet, og Danmark har faktisk været med i Finn-feltet ved hvert eneste OL siden debuten i 1952.\nMen nu er Finnjollens OL-tid ved at rinde ud. World Sailing stemte i 2019 den store enmands-jolle ud af OL-programmet med virkning fra 2024. Derfor bliver Tokyo 2020 et farvel til Finnjollen - om end et comeback på et senere tidspunkt næppe helt kan udelukkes.\nI Danmark er André Højen Christiansen "last man standing" blandt Finnjolle-sejlere på topniveau. I den interne landsholdsjargon er Finnjollen således i flere år blevet omtalt som "klassen med André", hvilket tydeligt indikerer den 26-årige Vejle-sejlers "ensomme" kamp for karrieren og de sportslige mål.\nAndrés altoverskyggende drøm er en plads ved Finnjollens sidste OL senere i år. En dansk nationsplads er ikke sikret, desværre, men der er stadig et lille håb. Ved World Cup-stævnet i Genoa i april er der én sidste europæisk OL-billet på højkant. En plads, som André rækker ud efter...\n"Ja, jeg gi'r den et skud til den sidste OL-udtagelse i Genoa. Vi er 18 nationer, der kæmper om pladsen, og vi er nok 13, der kan tage den. Så det bliver et super spændende stævne, og jeg har tænkt mig at gi' den en sidste skalle," fastslår André Højen Christiansen.\nOL - en drøm, jeg har kæmpet for\nDe første otte OL-pladser i Finn blev fordelt ved VM i Aarhus i 2018, og yderligere fire blev uddelt ved VM 2019. Nu er der blot nogle få kontinentale pladser tilbage, hvoraf én er europæisk.\n"OL er noget, jeg har drømt om, siden jeg var 14 år gammel, og jeg har kæmpet for det siden da," fortæller André og understreger dermed, at han ikke vil stå siden hen og ærgre sig over, at han ikke forfulgte drømmen, mens tid var. Det er NU eller aldrig...\n- Hvor finder du gejsten til at klø på?\n"Jeg synes jo, det er virkelig fedt at sejle. Og jeg har været så heldig at være med i en udenlandsk træningsgruppe, så jeg har fået mulighed for at kæmpe på højeste niveau med mine træningsmakkere, og dét har drevet mig i flere år."\nI januar var André på træningsophold netop i Genoa med sin træningsgruppe. Næste træningstur går til Cannes i februar og derfra videre til Mallorca, hvor det danske landshold slår lejr frem mod Trofeo Princesa Sofia sidst i marts. Fra midten af marts gælder det så det altafgørende World Cup-stævne i Genoa.\n"Det er selvfølgelig en svær opgave, jeg har sat mig selv på. Og det bliver ekstremt kompetitativt i Genoa med mange dygtige sejlere, og hvor det nok mest af alt er det mentale game, som bliver afgørende til sidst."\nI 2019 var World Cup'en i Genoa et stævne nærmest uden vind af betydning, og sådan kan det blive igen. André er derfor bevidst om, at hans kampvægt kan blive en faktor - også dét indgår i forberedelserne.\nJeg tror på min chance\n"Jeg tror på min chance. Ellers var jeg stoppet for længst. Jeg har virkelig flyttet mig over det seneste par år, og jeg har farten og hele fundamentet, der skal til. - Det afgørende bliver de sidste procenter, fx at hovedet er det rigtige sted, og at man tager de rigtige beslutninger i de stressede situationer, der opstår ude på vandet. Så lige nu er mit fokus på at få en optimal proces her frem mod dette sidste forsøg," slutter en målrettet og stålsat André Højen Christiansen.


Stort udvalg af billige voksduge | Hurtig levering | Se Her\nMørk brun med sølvglimt\nVoksdug hvid - Høns\nVoksdug violet - Roser\nVoksdug - Jagtmotiv med dyr\nJulevoksdug med mylder i sneen.\nDiamond Springtime - Damask præget voksdug med perlemors-effekt\nUnderdug - Gastronomi 170 cm bred\nJulevoksdug med klassiske julemotiver\nUnderdug - Gastronomi 85 cm bred\nGennemsigtig voksdug med frugter\nGennemsigtig voksdug med hippe blomster\nVoksdug Ensfarvet Sølv - Metallic\nVoksdug - Retro grå beige\nVejnet til biler\nJulevoksdug - Byens jul\nFind den perfekte voksdug hos VoksdugGiganten\nEr du på udkig efter en ny smart voksdug til bordet derhjemme, er du kommet til det helt rette sted. Hos VoksdugGiganten bugner vi af alverdens fantastiske voksduge, der kan både kan være praktiske og give et ekstra pift i indretningen. Vi har helt sikkert det, du skal bruge, da vi har et kæmpe udvalg af voksduge at vælge imellem, der er noget til forskellig smag, og vi har sørget for en god pris. Gå på opdagelse i vores skønne univers af vidunderlige voksduge, hvor du helt sikkert finder den voksdug, du mangler.\nEn voksdug er uundværlig\nMange vælger at benytte en voksdug til spisebordet. Vi bruger ofte meget tid her, da der ikke kun skal indtages lækkert mad ved spisebordet. Det kan også være et sted, hvor der arbejdes, laves lektier, tegnes og laves andre kreative ting. Det kan hurtigt blive en vigtig del af indretningen, da der bruges mange timer ved spisebordet. Med den rette voksdug kan du give din indretning det sidste pift, den har brug for. Derudover er der rigtig mange gode egenskaber ved en voksdug.\nEn voksdug kan beskytte dit bord mod snavs og væske. Det kan jo ske, at der bliver spildt noget på bordet under aftensmaden, eller der bliver spildt mælk om morgenen. Med en voksdug er der ingen grund til at græde over spildt mælk. Det kan nemt tørres op, uden det efterlader kedelige pletter på dit bord. Med en voksdug er du altid forberedt på små uheld, der ikke behøver at gøre skade på dit bord.\nEn voksdug til enhver smag\nVores store udvalg af voksduge byder på en masse forskellige designs og styles. Det betyder, at du kan finde et væld af voksduge, der passer til forskellige stilarter. På den måde er du sikker på, at du finder en voksdug, der passer perfekt til din indretning. Du finder både de spraglede og neutrale voksduge, der kan fuldende indretningen i dit hjem. Uanset hvilken stilart du måtte have, finder du helt sikkert den rette voksdug i vores sortiment, der enten komplementerer din indretning eller udfordrer den, hvis det er det, du ønsker. Mulighederne er mange hos VoksdugGiganten, og der er også en voksdug, der passer til dig.\nVoksduge til hverdag og til fest\nEn voksdug kan bruges til alverdens lejligheder. Den er perfekt at have til hverdag, da den kan være med til at give et smart look til indretningen. Derudover er den også praktisk, hvis du gerne vil beskytte dit bord mod pletter og lignende. Vi har et stort udvalg af voksduge, der passer perfekt til hverdagen. Du finder forskellige motiver og farver, der helt sikkert vil passe perfekt ind i din indretning.\nSkal der holdes en fest, kan en voksdug også være den perfekte måde at frembringe den festlige stemning på. Hos VoksdugGiganten har vi et stort udvalg af voksduge med bestemte temaer, der kan anvendes til højtider eller fester. Du finder bl.a. festlige fødselsdagsvoksduge og flotte julevoksduge, der kan være med til at fremhæve temaet for festlighederne. Det kan være med til at give lidt ekstra hygge.\nFind en rund voksdug, der er perfekt til det runde bord\nBorde kan komme i mange forskellige former. De mest almindelige er firkantede og runde borde. Har du et rundt bord, kan det være svært at finde en dug, der passer helt perfekt til. En firkantet dug vil ofte se forkert ud til et rundt bord. Vi vil gerne gøre det nemt for dig at finde den helt rette voksdug til dit bord. Det betyder, at vi kan hjælpe dig med en rund voksdug, der passer perfekt til dit runde bord. Med en voksdug specifikt til et rundt bord, er du sikker på, at den kommer til at falde helt rigtigt. Du kommer ikke til at have et mærkeligt nedhæng, der ikke er lige langt hele vejen rundt om bordet. Med en rund voksdug får du et fuldendt look til dit runde bord.\nVi har billige voksduge, hvor alle kan være med\nNår du køber en voksdug hos VoksdugGiganten, har vi et væld af varianter at vælge imellem. Vi har sørget for gode priser, der gør, at du ikke skal føle, du bliver ruineret, når du køber en voksdug. En voksdug behøver ikke at være en kæmpe investering. Du kan sagtens finde en billig voksdug, der er den perfekte løsning for dig. Vores voksduge er alle af god kvalitet. Du kan derfor trygt købe en voksdug hos os, da kvaliteten er i top uanset prisen.\nNår du køber en voksdug hos os, betaler du pr. meter. Det betyder, at du kan vælge en størrelse, der passer perfekt til dit bord, og dermed ikke betale for meget for voksdugen. På den måde kan du få en billig voksdug, der passer perfekt til dit bord.\nStort udvalg af voksduge på tilbud\nSelvom vi allerede har rigtig gode priser på vores voksduge, kan det selvfølgelig være rart at spare endnu flere penge. Er du meget prisbevidst, finder du også voksduge på tilbud hos VoksdugGiganten. Det er til dig, der gerne vil gøre det så billigt som muligt, men ikke ønsker at gå på kompromis med kvaliteten. Når du finder en voksdug på tilbud hos os, går du ikke glip af den gode kvalitet. Du har blot mulighed for at gøre en rigtig god handel, hvis du er hurtig.\nDer vil altid være udvalgte voksduge på tilbud hos VoksdugGiganten. Hvis du gerne vil have en skarp pris på din nye voksdug, er det bare med at holde øje med vores gode tilbud på voksduge. Der vil typisk være forskellige modeller at vælge imellem, hvor du helt sikkert finder en voksdug, du kan bruge.\nKøb din voksdug hos VoksdugGiganten\nNår du køber din voksdug hos VoksdugGiganten, får du en god oplevelse fra start til slut. Har du spørgsmål, er du altid velkommen til at kontakte vores kundeservice. Derudover sørger vi for hurtig levering. På den måde kan du hurtigt få en smart og praktisk voksdug på dit bord. Udforsk vores store udvalg, og find din næste voksdug hos VoksdugGiganten.\nCitat fra en glad kunde:\n"Vi er meget glade for dugene, de er bare så flotte og en god kvalitet"\n"En voksdug kan frembringe en stil i et rum – eller komplimentere et eksisterende udtryk"\n– Hvis du trænger til forandring – så køb en voksdug med knald på ????\n– Hvis du vil fastholde din stil, så køb en neutral voksdug i samme nuancer som din øvrige indretning


Filmen Mean Streets (Gaden uden nåde) foregår i Little Italy i New York. Et sted, hvor livet ikke er mere værd end prisen på en revolverkugle.\nHer bor Johnny (Robert De Niro) og Charlie (Harvey Keitel) - to smågangstere og bedste venner.\nDe er på vej mod toppen af mafiaen, men begår så en dødelig fejl. Johnny nægter at betale en æresgæld til East Sides Godfather, og der sættes en pris på hans hoved.\nMean Streets er instrueret af Martin Scorsese, og blev i 1997 udvalgt til at skulle bevares i det amerikanske filmarkiv, da den blev vurderet som værende historisk, kulturel og æstetisk betydningsfuld.\nVælg bedømmelseGive Mean Streets (1973) 1/6Give Mean Streets (1973) 2/6Give Mean Streets (1973) 3/6Give Mean Streets (1973) 4/6Give Mean Streets (1973) 5/6Give Mean Streets (1973) 6/6Fortryd bedømmelse\nLittle Italy hyldest\nSe den, hvis du gerne vil studere Scoseses udvikling, eller for at se en ung, lalleglad og temmelig irriterende Robert de Niro.\nMen ellers så vælg en af Scorseses andre film, der alle er langt bedre.\nMean Streets er rodet filmet, og har mildest talt et ustruktureret manuskript. Det meste af filmen består af uinspirerende snik-snak på den lokale bar. Dialogen var muligvis skarp og vittig i 1973, men i dag forekommer det meste af dialogen som unødvendig fyld.\nDet er som om at Scorsese går mere op i at vise stemningsbilleder fra Little Italy, end at fortælle en historie. For selve historien er så tynd, at resumeet ovenfor nærmest fortæller mere om, hvad der foregår, end hvad der bliver vist.\nTil gengæld er der som nævnt masser af stemningsbilleder fra Scorseses yndlingsbydel. Og dette er krydret med et soundtrack, der er meget - meget - italiensk. Lidt for påklistret italiensk patriotisk efter min smag. Næsten uanset om der festes eller de slås, så ledsages det af glade italienske toner. Det er med til at distancere tilskueren fra filmens karakterer.\nHavey Keitel gør det ok som den sympatiske Charlie. Men han er uinteressant og farveløs. De Niros Johnny Boy er til gengæld meget farverig, og De Niro er absolut glimrende i rollen. Bare ægerligt at Johnny karakten er så øretæve indbydende, at man også er ligeglad med, hvordan det går ham.


Sonisk turist | Information\nNy cd i dialog\nRalf Christensen (RC): Det er hverken første eller sidste gang, at en musiker fra den nordlige halvkugle rejser til Afrika for at få lidt luft under versefødderne. Paul Simons Graceland-eventyr fra 1986 er det måske mest berømte eksempel, men den store, minimalistiske komponist Steve Reich tog f.eks. også  i 1970  til Ghana for at hente inspiration. I dag gælder det så blegnæbbet Damon Albarn  mest berømt som forsanger i Blur, men også tegneseriebandet Gorillaz. I 2000 rejste han til Mali, og ud af det er kommet over 40 timers båndoptagelser af englænderens jam sessions med Afel Bocoum, Toumani Diabaté, Ko Kan Ko Sata Doumbia og hvem han ellers stødte ind i på sin vej. Nogle optagelser er forblevet uberørte på det nye album Mali Music, andre er voldsomt omarbejdede  f.eks. »Sunset Coming On«, der sammensmelter Albarns brit-melankoli med det store vestafrikanske lands bluestradition eller »Makelekele«, der rammer en forbløffende balance mellem elektroniske harmonier og bassug og et håndspillet mylder af trommerytmer.\nTue Andersen Nexø (TAN): »Makalekele« er så absolut et af de bedre numre på Mali Music. Og det er det blandt andet, fordi det insisterer på at være både hurtigt og voldsomt. Resten af cden holder sig til en mere tilbagelænet, let sumpet puls med masser af lyse, eksotiske, let klimprende strengeinstrumenter foroven og malinesisk sang på fuldstændigt ukendte sprog.\nRC: Ja, det er jo en del af charmen. At ordene bliver til musikalske, ikke sproglige betydningsbærere. At stemmerne bliver rene instrumenter i de saligt rislende numre, der altså ofte er ekstremt dynamiske og nærmere foroverbøjede i deres intensitet og hvor rytmikken taler i myldrende tunger og melodierne vikler sig om slagtøjet.\nTAN: Melodier... i mine ører er der ikke så meget tale om egentlige melodier, mere diffuse og mangelagede lydstykker, der lader de samme tonestumper cirkle om og om igen. Når det er bedst giver det en vuggende, på én gang støvet og døsig stemning fra sig. Andre gange minder det om musikken til en let eksotisk fransk filmaf den slags, der handler om et nedslidt provinscirkus.\nRC: Nu kan jeg så ikke helt sætte mig ind i dén referenceramme, men bare fordi musikken er repetitiv eller diskret i sine virkemidler behøver det jo ikke være filmmusik eller for den sags skyld muzak. Jeg bliver netop imponeret over den lethed, som de malinesiske musikere spiller med, deres evne til at væve sig ind imellem hinanden i nærmest pludrende, men stadig distinkte forløb.\nTAN: Ok, på et plan er Mali Music en god, om end noget diffus plade. På et andet, mere principielt plan irriterer den mig. Jeg synes, den opdaterer længslen efter et åh, så livsbekræftende etno-Afrika. Og det gør den, selvom den ikke forsøger at fange den sidste rigtige pygmæ og hans musikalske bambusrør på plade. Tværtimod er intentionerne gode nok, man søger en musikalsk dialog og en afrikansk musik, der allerede er opblandet med vestlige traditioner. Men de kulturelle fantasmer bliver især tydelige i den medfølgende booklet, hvor Damon Albarn som en anden backpack-turist driver rundt blandt nutidige, på én gang fattige og stilrigtige afrikanere. Cden selv ligger lige på kanten af samme moderne eksotisme. I mine ører er Mali Music tæt på at blive undergrundsmusikkens svar på Deep Forest  dem med afrikansk stammesang tilsat langsom europæisk electronica.\nRC: Den påstand kan jeg ganske enkelt ikke høre belæg for. Mali Music byder groft sagt på to musikalske strategier: 1) En registrerende (hvor turistet det så end måtte være) i form af en række forbilledlige optagelser af malinesiske musikere, som Albarn retter sig ind efter, lytter til, spiller sammen med på deres teknisk overlegne præmisser. Og 2) Begavede, smukke revisioner, ombygninger, dekonstruktioner af samme optagelser foretaget af Albarn hjemme med sit teknologisk overlegne udstyr og sin dekonstruktive sans. Bedre musikalsk modstand, men dermed også respekt, kunne hr. Albarn ikke have udvist Mali-musikken. At høre Mali Music som en undergrundsversion af Deep Forests kolonisering og syntetiske bulldozing af pygmæ-sang og i øvrigt kvalmende forsøg på at gensælge oprindelighed i moderne designer-muzakalsk indpakning, kunne ikke være fjernere fra Albarns projekt.\nTAN: Måske skal jeg præcisere, hvad jeg mener. Til forskel fra Deep Forest søger Mali Music ikke mod de afrikanske naturfolk og deres musik, men hen imod et moderne Mali, med dets storbyer og blandinger af tradition og\neuropæisk påvirkning. Ikke desto mindre dyrker den en opdateret autenticitet, en moderniseret, og i en vis forstand metropoliseret, udgave af vestens drømmebilleder om den afrikanske musiks  og den afrikanske kulturs  vuggende rytmer og repetetive melodistumper. Jeg savner, at Gorillaz vrængen eller Blurs kyniske britpop-attituder bliver sat i spil i forhold til den malinesiske musiks rolige flow. Jeg savner, at Albarn tør stå ved sit eget, meget europæiske udtryk. Som det er nu, agerer han i mine øjne begejstret fødselshjælper og ikke egentlig dialogpartner.\nRC: Jeg mener han gør begge dele, og jeg kan ikke andet end nyde Mali-musikken og det faktum at Albarn ofte træder i baggrunden  sikkert af bar benovelse. I øvrigt er der vel heller ikke noget galt med autenticitet i musik, og bare fordi den kommer fra Afrika, behøver denne autenticitet, heller ikke hverken være fodformet eller utopisk. Og, ja, det kunne da være sjovt med lidt Gorillaz-flabethed, men den er der bare ikke, og så må man jo lytte til det, der er. Jeg er tværtimod imponeret over Albarns subtile sammenklipninger og remixninger, og det ville da også være ekstremt fjollet, hvis han havde forceret sit udtryk for at leve op til tidligere inkarnationer af hans kreativitet. Men Albarns udtryk er da stadig ganske europæisk  måske tættere på Blur, end Gorillaz. Men heller aldrig fjernt fra Mali. Og hvorfor skulle det egentlig også være det?\n*Afel Bocoum, Damon Albarn, Toumani Diabaté and Friends: Mali Music (Honest Jons Records/EMI)\nPaul SimonTue Andersen Nexø


Veloplagt Rock Mama i godt selskab\n6. oktober 2020 Af Pil Hartmann Kragenskjold\nCoronarestriktionerne har lagt koncerthallerne og festivalpladserne øde hen i mere end et halvt år, og med det følger et udhungret publikum og mindst lige så sultne kunstnere, som er truede på hele deres eksistensgrundlag.\nDet var derfor en meget tiltrængt følelse af forventningsfuld livemusik-lykkerus, der bemægtigede sig hele mit legeme allerede på vej ind, selv om denne blev stækket lidt ved mødet med opstillingen af stole, afstandspåmindelser og maskeret personale. Min koncertsult var dog ikke aftaget i styrke, så da Electric Guitars gik på scenen på slaget, og badet i det hypnotiske scenelys og lamper slog strengene an til åbningsnummeret ”Rock’n’Roll Radio” og gik fra 0-100 på 2,8 sekunder, gennemstrømmedes jeg og tydeligvis det øvrige publikum allerede af berusende begejstring.\nHungeren og henrykkelsen var gensidig og gennemsyrede hele showet, der var en virtuos opvisning i guitargudernes overlegne musikalitet og fingerfærdighed, Sannes velkendte, hæse røst og bandets ægte og meget mærkbare spilleglæde. ”Drengene”, som Sanne kaldte Mika Vandborg og den godt nok da også evigt unge Søren Andersen havde valgt numrene, og det havde de gjort godt; der var et fint og repræsentativt udvalg af Sannes bagkatalog og forskellige genrer fra eksempelvis Sneakers-tidens nu igen aktuelle ”Johnny På Havet” til hendes tid i USA med numre som ”Where Blue Begins”, som udgjorde et af hendes repertoires absolutte højdepunkter denne aften sammen med ”Sæt Fri” og ”Running Free”.\nMens Sanne lige var ude at krydre stemmen med lidt røgaroma, gav drengene den maksimalt gas med to af deres egne sange, ”Lucy Glow” og ”White Flag”, hvor især Mika Vandborgs vokal imponerede. Der er ikke andet at sige, end at begge to excellerer uimodsigeligt på deres felt og udover at være latterligt dygtige også er utroligt charmerende med deres smittende entusiasme.\nSkal man sige noget, der med fordel kunne justeres på, var det de mange forsøg på at få publikum til at klappe med, som døde forholdsvist hurtigt ud igen, da det ikke rigtigt fungerer i en sal, hvor man sidder ned på en stol og kroppen ikke er fri til at udfolde sig – og man kunne også godt have ønsket, at der var blevet skruet lidt højere op for alles vokaler, der druknede en smule i keyboard, bas, trommer og guitarer, men det er petitesser i det store billede, hvor hele bandets finpudsede sammenspil og Sannes varme, ydmyge glæde og taknemmelighed over at få lov at optræde i kombination med hendes stadigt forrygende stemme, gjorde det til en udsøgt fornøjelse at opleve, og jeg tror, at alle gik derfra opløftede og med den værste sult stillet.\nElectric Guitars er snart pladeaktuelle og tager på en planlagt turne til februar-marts næste år, og du snyder dig selv for en kvalitetskoncert af de bedre, hvis du ikke går ind og ser dem.\nSe flere billeder i vores Facebook galleri\nEG “Rock’n’Roll Radio”\nEG “FALSE FLAG”\nEG + JB “BABY I LOVE YOU”\nSanne “Best of What I Got”\nSanne “Love Don’t Bother Me”\nSanne “Where Blue Begins”\nSanne “Johnny På Havet”\nSanne “Det Røde Blod”\nEG + JB “Lucy Glow”\nEG + JB “White Flag”\nSanne “Sæt Fri”\nSanne “Running Free”\nSanne “Kød & Blod”\nSanne “Den Lille Løgn”\nSanne “New York Minute”\nSanne “Sui Sui”


Risiko x bygningsporteføljeledelse - FM værdiguide - Dansk Facilities Management\nRisiko ved Bygningsporteføljeledelse\nVed portefølje afhænger interesser og risici i høj grad af, hvilken rolle man varetager i relation til ejer- og brugsforhold. Der er væsentlig forskel på og man er ejer og selv bruger sine bygninger, om man ejer og udlejer eller man er lejer. For dem, der ejer og bruger bygninger, er det væsentligt at porteføljen udvikles, så den tilgodeser kernevirksomhedens behov. For udlejere er udviklingen i efterspørgslen og en høj udlejningsgrad med stabile lejere og lang binding afgørende. For lejere er huslejens størrelse og fleksibilitet afgørende. I det følgende tages udgangspunkt i virksomheder der ejer og selv bruger deres bygninger.\nRisikoledelse ved handler ved portefølje for det første om kapacitetsplanlægning for at sikre at der på både kort og lang sigt er den nødvendige og tilstrækkelig bygningsmæssige faciliteter til rådighed for virksomhedens udvikling. Risikoen i den forbindelse er på den ene side bliver en overkapacitet i en periode, hvilket er unødvendigt omkostningskrævende, og på den anden side at der bliver en underkapacitet i en periode, hvilket giver begrænsninger for kerne processer og kan give ekstraomkostninger til midlertidige løsninger. Begge dele vil typisk forårsages at det fremtidige behov for kapacitet fejlvurderes.\nEt andet område for risikoledelse ved portefølje er at vurdere udviklingen på ejendomsmarkedet med hensyn til ejendomspriser og –værdier. Det har betydning for værdien af virksomhedens ejendomme og dermed ejendomsbeskatning og belåningsmuligheder. Det er ligeledes vigtigt i tilfælde af at virksomheden har behov for at købe eller sælge ejendomme. Der er således både risiko for tab og mulighed for økonomiske gevinster.\nVærditræ for Risiko ved “Bygningsporteføljeledelse”\nInteressenter og kommunikation ved “Bygningsportefølje”\nEksterne interessenter: Ejendomsmæglere, udlejere\nInterne interessenter: Topledelse, ledere af forretningsenheder og afdelinger\nKommunikation vedr. risiko for porteføljen rettes primært mod virksomhedens topledelse, når der sker opdateringer af risikovurderinger.\nKPI’er for Risiko ved Bygningsporteføljeledelse


400 elever mangler praktikplads - Hotel- og Restaurantskolen\nVi har besluttet at sætte ansigt på årgang 2020. Årgangen, som for bare få måneder siden, havde de bedste udsigter til gode praktikpladser. Men så kom Corona. Branchen blev ramt af nedlukninger, og der blev sat et stop for uddannelsesaftaler.\nDe fleste af vores elever står lige nu uden praktikpladser. Derfor lancerer vi dag hjemmesiden klartilpraktik.dk i håb om at kunne hjælpe vores elever til at fortsætte deres uddannelse i virkeligheden.\nFå 90 pct. refusion\nLige nu er de fleste arbejdspladser forsigtige med at ansætte nyt personale – og det forstår vi godt. På den anden side er det nu, vi skal indhente det tabte og servicere gæsterne ekstra godt. Og takket være en ny aftale mellem arbejdsmarkedets parter og regeringen, kan du nu få hele 90 procent refusion for de elever, som du laver aftaler med.\nEn kok, en gastronom, en tjener eller en receptionist?\nLige nu har vi på Hotel- og Restaurantskolen 230 grundforløbselever – gastronomer, tjenere, receptionister, ernæringsassistenter og bagere – der skal i praktik til sommer. Og vi har 85 mere til september.\nDerudover har vi 80 elever: kokke, smørrebrød/catere, ernæringsassistenter og tjenere i vores skolepraktikkøkken, fordi de blev opsagt under nedlukningen.\nDet er ikke altid nemt at være ung\nVi har det med at tænke, at de unge har fremtiden foran sig, og at de nok skal nå det hele – til trods for benspænd undervejs. Det er sikkert rigtigt, men det er også mens man er ung, at man er usikker, søgende og har brug for stærke forbilleder.\nDerfor håber vi, at du kan finde overskuddet til at hjælpe nogle af vores unge elever med at finde sig til rette i den branche, vi alle holder af og lever af.\nHvis du er interesseret i at høre mere om mulighederne for at få en elev, kan du ringe til os i praktikcenteret på 33 86 22 00 eller skrive til praktikcenter@hrs.dk. Vi kan svare på de fleste spørgsmål og hjælper dig gerne med at finde det rigtige elev-match til din virksomhed.\nVi håber, at vi med dette initiativ kan hjælpe nogle af vores unge elever med at komme videre med deres uddannelse og fremtidsdrømme. De er klar, når branchen er klar #klartilpraktik


Planlægning for vindmøller ved Skaføgård er ophævet | Syddjurs Kommune\nNatur- og Miljøklagenævnet har ophævet Syddjurs Kommunes planlægning for tre vindmøller ved Skaføgård. Læs hvordan planlægningen er ændret, og hvad der gælder nu.\nSyddjurs Byråd vedtog i 2012 planlægning for tre vindmøller ved Skaføgård Gods. Planlægningen blev senere ophævet af Natur- og Miljøklagenævnet.\nNatur- og Miljøklagenævnets afgørelse har ført til, at dele af Kommuneplan 2013 er blevet ændret efter dens endelige vedtagelse. Syddjurs Kommune redegør her for, hvordan ophævelsen af vindmølleplanlægningen ved Skaføgård er håndteret.\nAfgørelse fra Natur- og Miljøklagenævnet\nNatur- og Miljøklagenævnet har den 2. december 2013 annulleret Syddjurs Byråds beslutning af 16. december 2010, hvor forslag til lokalplan og kommuneplantillæg for tre vindmøller ved Skaføgård blev vedtaget til udsendelse i offentlig høring.\nNatur- og Miljøklagenævnets afgørelse lyder:\n"Natur- og Miljøklagenævnet ophæver Syddjurs Kommunes afgørelse af 16. december 2010 om vedtagelse af forslag til Lokalplan nr. 348 og forslag til Kommuneplantillæg nr. 12. Som følge heraf ophæves tillige kommunens afgørelse af 25. april 2012, hvorved Lokalplan nr. 348 og Kommuneplantillæg nr. 12 blev endeligt vedtaget. Nævnet ophæver endvidere den samlede miljørapport (VVM-redegørelse og miljøvurdering) samt den meddelte VVM-tilladelse af 10. september 2012."\nAfgørelsen begrundes med, at Syddjurs Kommune i miljørapporten ikke har gjort tilstrækkeligt rede for den mulige påvirkning af fem flagermusarter, der er beskyttet efter habitatdirektivets bilag IV, og som potentielt kan bruge området som yngle- og rasteplads.\nHvilken planlægning er konkret blevet ophævet?\nSom følge af Natur- og Miljøklagenævnets afgørelse har Syddjurs Kommune ophævet planerne på følgende måde:\nLokalplan 348 er ophævet på den nationale planportal PlansystemDK. Lokalplanen har nu status ”Aflyst”, er påtrykt en notits om at den er ophævet, og Natur- og Miljøklagenævnets afgørelse er indsat i de elektroniske plandokumenter.\nTillæg nr. 12 til Kommuneplan 2009:\nTillæg nr. 12 til Kommuneplan 2009 er ophævet på den nationale planportal PlansystemDK. Tillægget har nu status ”Aflyst”, er påtrykt en notits om at den er ophævet og Natur- og Miljøklagenævnets afgørelse er indsat i de elektroniske plandokumenter.\nDe elementer i Kommuneplan 2013, der er tilføjet som konsekvens af vedtagelsen af Tillæg nr. 12, er slettet fra den digitale kommuneplan. Dette omfatter kommuneplanramme 9.15.T3, Teknisk anlæg til vindmøller ved Skaføgård, og en retningslinje for støjkonsekvenszonen omkring vindmølleområdet.\nRedegørelsen for Vurdering af Virkninger på Miljøet (VVM) for vindmølleprojektet ved Skaføgård er udtaget af listen over eksisterende VVM-redegørelser i redegørelsesdelen i den digitale Kommuneplan 2013.\nVVM-tilladelsen er annulleret.\nHvorfor nævner Kommuneplan 2013 stadig vindmøller ved Skaføgård?\nSyddjurs Kommuneplan 2009 indeholdt allerede ved vedtagelsen den 17. december 2009 en retningslinje, der udpegede Skaføgård som ét af fire områder i Syddjurs Kommune, der umiddelbart fandtes egnet til opstilling af op til tre vindmøller med en højde på max 150 m.\nRetningslinjen, der udpeger Skaføgård som potentielt vindmølleområde, var dermed ikke en del af Tillæg nr. 12, idet den var vedtaget på forhånd. Den er derfor heller ikke en del af den planlægning, som Natur- og Miljøklagenævnet ophævede i deres afgørelse af 2. december 2013.\nRetningslinjen for vindmøller ved Skaføgård blev videreført og revideret i Kommuneplan 2013. Den lyder:\n"Retningslinje 10.12.1. Områder der findes umiddelbart egnede til vindmøller. Der er umiddelbart mulighed for at opstille følgende antal vindmøller i områder:\nOmråde ved Skaføgård - op til 3 vindmøller på max 125 m. (...)"\nSyddjurs Kommune fastholder af juridiske årsager retningslinje 10.12.1 i Kommuneplan 2013. Det begrundes med, at retningslinjen ikke var en del af Tillæg nr. 12 til Kommuneplan 2009, som er blevet ophævet. Dog var den en del af den Kommuneplan 2013, der blev endelig vedtaget den 19. december 2013 og derfor er juridisk bindende for kommunen. Retningslinjen kan derfor kun fjernes fra kommuneplanen i forbindelse med vedtagelsen af et tillæg til Kommuneplan 2013 eller i forbindelse med næste kommuneplanrevision.\nHvad giver en retningslinje lov til?\nRetningslinjer i kommuneplanen medfører ingen anlægs- eller handlepligt for hverken byrådet, kommunens administration eller borgerne. De fungerer i stedet som en rettesnor for kommunens administration, når der fx skal planlægges for eller gives tilladelse til konkrete projekter. Selv om et projekt er i overensstemmelse med kommuneplanens retningslinjer, er byrådet ikke forpligtet til at udnytte retningslinjen og godkende projektet.\nEn retningslinje er heller ikke i sig selv nok til at igangsætte anlægsarbejde for større projekter som fx vindmøller. Her skal der først udarbejdes konkret planlægning for projektet i form af:\nen lokalplan (hvis projektet er lokalplanpligtigt efter planloven)\nen miljøvurdering af planerne (hvis de er miljøvurderingspligtige efter lov om miljøvurdering), og\nen VVM-redegørelse med efterfølgende VVM-tilladelse (hvis projektet er VVM-pligtigt efter planloven).\nI forbindelse med en sådan planlægning vil offentligheden blive inddraget i form af offentlige høringer, borgermøder mv. Byrådet tager altid stilling til alle høringssvar inden vedtagelse af ny planlægning.\nOffentlighedens inddragelse i planlægningen er en af planlovens grundsten. Kravene til, hvornår offentligheden skal inddrages og hvor lange høringsperioderne som minimum skal være, er fastsat ved lov.\nSom beskrevet ovenfor er byrådet ikke forpligtet til at godkende vindmølleprojekter ved Skaføgård på baggrund af retningslinje 10.12.1 i Kommuneplan 2013.\nPå byrådsmødet den 25. juni 2014 blev byrådet forelagt en ny ansøgning for et vindmølleprojekt ved Skaføgård. Byrådet afviste efter diskussion og afstemning at igangsætte planlægning for projektet.\nEventuelle fremtidige ansøgninger vil blive fremlagt for byrådet på samme vis, og det vil så være op til byrådet at beslutte, om planlægning for det konkrete projekt skal igangsættes.\nByrådet skal vedtage en ny kommuneplan inden udgangen af 2017. I den forbindelse vil byrådet genoverveje, om retningslinjen for vindmøller ved Skaføgård fortsat skal være en del af kommuneplanen.\nVideo og mødereferat fra byrådets vedtagelse af Kommuneplan 2013 den 19. december 2013\nVideo og mødereferat fra byrådets afvisning af at igangsætte ny planlægning for vindmøller ved Skaføgård den 25. juni 2014\nSyddjurs Kommuneplan 2013\nNatur- og Miljøklagenævnets afgørelser om ophævelse af planlægningen og afvisning af genoptagelse af sagen\nLokalplan 348 og Tillæg nr. 12 til Kommuneplan 2009 i PlansystemDK – ophævet\nAndre sagsdokumenter kan findes via Åben Indsigt i kommunens sagssystem. Se fx sagsnr. 14/13673